Elşən Musayevdən kədərli eşq hekayəsi - İnternetdə\nTeleqraf.com Elşən Musayevin “Səninçün gəlmişəm” adlı hekayəsini oxuculara təqdim edir.\nQısa tanıtım: Elşən Yusif oğlu Musayev 1977-ci il yanvar ayının 31-də Sumqayıt şəhərində anadan olub. 1984-1994-cü illərdə Sumqayıt şəhər 20 saylı orta məktəbdə, 1994-1999-cu illərdə BDU-nun İlahiyyat (Teologiya) fakultəsində, 2000-2005-ci illərdə isə Türkiyə Respublikasının İstanbul şəhərində, Mərmərə Universiteti Sosial Elmlər İnstitutunun Fəlsəfə və Din Elmləri kafedrasında dinlər tarixi üzrə doktorantura təhsili alıb. 2005-ci ildə “Azərbaycanda xristianlıq və müasir xristian icmaları” adlı elmi işini müdafiə edərək ilahiyyat üzrə fəlsəfə doktoru elmi dərəcəsininə layiq görülüb. 2004-cü ildə Azərbaycanda “Furqan” adlı ilk elmi-dini jurnalı təsis edib və həmin jurnalın baş redaktoru olub. BDU-nun İlahiyyat fakultəsində, Türkiyə Diyanət Vəqfi Bakı Türk Liseyində, Türk Dünyası Araşdırmaları Vəqfi Bakı Atatürk Liseyində və Türkiyə Respublikası Milli Təhsil Nazirliyi Bakı Anadolu Liseyində müəllim işləyib, ərəb dili və din dərslərini tədris edib. Evlidir. İki oğlu var.\nElşən Musayev bədii yaradıcılıqla da məşğul olur. Müəllifin “Səninçün gəlmişəm” adlı hekayəsini oxuculara təqdim edirik.\nBu gün tez yatmaq istəyirdim. Günün stresi, yorğunluq, tutqun, çiskinli, rütubətli havanın təsiri, televiziya kanallarındakı boş və bayağı verilişlər (buna baxmayaraq, bir çox evlərdə olduğu kimi, bizdə də televizor günün ən az on beş saatı işləyirdi), arvadımla məişət qayğıları haqqındakı cansıxıcı söhbətlərimiz məni erkən saatda yatmağa məcbur edirdi. Çox maraqlı idi: uşaqlar da bu gün erkən yatmışdılar. Daha doğrusu, onlar hər gün televizorun qarşısında yatırlar, sonra biz aparıb yerlərinə qoyuruq. Səhər yuxudan duranda ilk işləri televizoru açmaq olur. Yuxulu-yuxulu alt paltarında televizorun qarşısında otururlar, sonra mən, ya da anaları onlara tualetə getməyi, əl-üzlərini yumağı “məsləhət görür”, əyinlərinə paltar geyinməyi “təklif edirik”. Tualetə getməkdən başqa bütün şeylər - paltar geyinmək, çörək yemək, dərs oxumaq televizorun önündə icra olunur. Evimizdə üç televizor var. Biri əvvəldən də var idi. Digərini arvadım cehiz gətirmişdi. Mətbəxdəki kiçik televizoru isə arvadım sonradan aldırdı ki, digər otaqlar təmiz qalsın. Çünki televizor harda olursa, hamı ora yığılır, orada yeyib-içir, orada otururdular. Ən əziz qonaq gəldiyi zaman da televizorun səsi gəlməli idi. Vay o günə ki, qonaq “maraqlı” bir serial və ya tok şou olan saatda gələydi, bu zaman o, arzu olunmayan qonaqlar siyahısına düşərdi. İncəvara, gələn qonaqlar da serial və tok şou “xəstəsi” olduqlarından televizora bizimkilərdən də maraqla baxırdılar. Baxa-baxa yemək yeyir, çay içir (süfrəyə yemək və çay gətirmək isə yalnız reklam dəqiqələrində mümkün olurdu), veriliş bitdikdən sonra isə növbəti verilişə çatmaq üçün tələm-tələsik sağollaşıb gedirdilər. Mən belə verilişlərə baxmıram. Lakin qonaq gələndə onunla oturmağa məcbur oluram və bu zaman əsl işgəncə başlayır. Qonaq gözlərini ekrana zilləyib verilişə diqqət kəsilir, mən isə nə edəcəyimi bilmirəm. Bir-iki dəfə əlimə bədii kitab alıb oxumaq istəsəm də, arvadım məni məzəmmət edib. Qonağın yanında bədii kitab oxumaq ayıbmış. Amma seriala, tok şouya baxmaq olar...\nAğır addımlarla yataq otağına tərəf getdim. Bu vaxt dəhlizdəki telefon zəng çaldı. Yaxınlaşıb dəstəyi qaldırdım. Köhnə dostlarımdan biri - Cavid idi. Mənimlə tələsik hal-əhval tutub görüşmək istədiyini bildirdi. Səsində bir qəmginlik hiss olunurdu. Evimizin yanında balaca bir park var idi. Məni ora çağırdı. Dəvətini qəbul edib əynimi geyindim. Arvadıma məni qısqanmaması üçün harda kiminlə görüşəcəyim haqqında təfsilatlı bilgi verib həyətə düşdüm.\nCavidlə tələbəlik illərindən dostluq edirdik. O da mənim kimi açıq fikirli bir insandır. O, universitetin Beynəlxalq əlaqələr, mən isə Şərqşünaslıq fakültəsində oxuyurduq. Tez-tez görüşüb söhbət edərdik. Söhbətimizin mövzusunu tələbələrin əksəriyyətində olduğu kimi, təkcə qızlar deyil, tarix, fəlsəfə, din və başqa mövzular təşkil edirdi. Aspiranturadan sonra Cavid Xarici İşlər Nazirliyinə işə düzəldi. Bir həftə əvvəl isə toyu olmuşdu. Mən və digər dostlarımız böyük həvəslə iştirak etmişdik. Cavidin bu saatda mənimlə görüşmək istəməsi məni bir az təlaşlandırdı. Doğrusu, mən onun öz xanımı ilə uzaq bir yerdə bal ayında olduğunu düşünürdüm...\nParkın girişinə çatanda onu skamyada oturan gördüm. Fikirli-fikirli siqaret çəkir, məni görmürdü. Yaxınlaşıb salam verdim. Ayağa qalxıb görüşdü. Üzü gülmürdü. Çox narahat oldum. Görəsən, valideynlərinə nə isə olub? Bəlkə toydan borcla çıxıb? Axı indi hamı bir-birinin bəhsinə ən bahalı restoranlarda toy edir, restoran sahiblərinin cibini doldururlar. Hətta bəzən borclanırlar. Oturduq. Cavid dilucu:\nNə var nə yox? Uşaqlar necədir?-deyə soruşdu.\nMən kəsə getdim:\n- Nə olub? Nə məsələdir? Evdə salamatçılıqdır?\n- Hə... Hamı yaxşıdır, narahat olma... Bağışla, gecənin bu saatında səni də narahat etdim...\n- Bu nə sözdür?! Biz dostuq. Danış görüm nə olub?\nƏlindəki siqaret qutusunu mənə uzatdı. Mən tələbəlik illərində siqaret çəksəm də ailə qurduqdan sonra siqareti tərgitmişdim. Lakin bu an Cavidi tək qoymaq istəmədim. Qutudan bir siqaret götürdüm, amma yandırmayıb əlimdə saxladım. Cavidin halı mənlik deyildi. Ona görə də siqaretimi yandırmağa cəhd etmədi. Damağındakı siqareti dərindən sümürərək gözlərini məchul bir nöqtəyə zilləyib durmuşdu. Araya ağır bir sükut çökdü. Mən sükutu pozmaq üçün dedim:\n- Düzü heç yaxşı olmadı. Evimizin iki addımlığında oturmuşuq. Bəlkə evə gedək. Çay içə-içə söhbət edərik. Gülnur da sevinər gəlişinə. Dolma bişirmişdi. Oturub yeyərik.\n- Yox, qalsın... başqa vaxt inşallah... - sonra başını qaldırıb mənə baxdı - Kamil, bilirsən... Başıma elə bir iş gəlib ki, heç bilmirəm necə deyim... hardan başlayım...\n- Məncə lap əvvəldən başla. Kişinin başına iş gələr də...\n- Biz səninlə hələ tələbəlik illərindən dostuq. Bir-birimizdən gizli sirrimiz olmayıb. Lazım gələndə bir birimizi dinləmişik, anlamağa çalışmışıq, məsləhət vermişik...\nƏlimi Cavidin ciyninə qoydum:\n- Cavid, mən nə o illəri, nə də səninlə dostluğumuzu unutmuşam. Gülnurla görüşə gedəndə səndən alıb geyindiyim kostyumu, pulsuz qaldığımda mənə borc adı ilə verib sonra geri almadığın pulları - heç nəyi unutmamışam. Sözünü de.\nCavid gözlərimin içinə baxdı. Sanki bir an doluxsundu. Sonra başını aşağı salıb söhbətinə davam etdi:\n- Bir il əvvəl bir qızla tanış olmuşdum. İnternetdə... Bilirəm indi yəqin düşünürsən ki, internetdə tanış olduğum qız mərifətli qız deyil...\n- Yox, niyə ki? - deyə mən Cavidin sözünü kəsdim - Bunu hamıya şamil etmək olmaz. Necə deyərlər əməllər niyyətlərə görədir.\n- Bu qız çox mədəni, dünya görüşü geniş, qəlbi təmiz qızdır. Özü xaricdə yaşayır, amma azərbaycanlıdır. Vaxtilə orada oxuyub, sonra da valideynləri ilə oraya yerləşib. Tək uşaqdır. İnternetdəki elmi bir forumda tanış olmuşuq. Əvvəllər adi tanışlar kimi yazışırdıq, sonralar dostlaşdıq. Özü, ailəsi haqqında danışdı. Mən də həmçinin. Şəkillərimizi paylaşdıq. Bir-birimizə çox bağlandıq. Yaxın insan kimi, dost kimi dərdimizi, sevincimizi bölüşdük. Aramızdakı münasibətlər daha da dərinləşdi. Günün birində gördük ki, bir-birimizə aşiq olmuşuq. Bir müddət bunu bir birimizdən gizlətdik, lakin aramızdakı səmimiyyət buna imkan vermədi. Daha sonra uşaq kimi inkar etməyə çalışdıq, yenə olmadı. Nəhayət, hər ikimiz də etiraf etdik. Artıq ayrı qala bilmirdik. Mən səhər yuxudan durandan axşam yatana qədər internetdə onunla yazışır, o, gec yazanda çox narahat olurdum.Söhbətin bu yerində mən müdaxilə etdim:\n- Yaxşı, bəs sən işlərini nə vaxt görürdün?\n- Bilirsən axı, mənim işim onsuz da kompüterin qarşısındadır. İnternet də olduğu üçün hər ikisinə vaxt ayıra bilirdim. Amma düzü iş vecimə deyildi artıq. Onunla yazışıb ondan xoş bir söz eşitdiyim gün qanadlanıb göylərdə uçurdum sanki.. O gün nə qədər çətin iş olursa olsun, çox sürətlə və keyfiyyətlə görürdüm. Lakin ondan xəbər çıxmayanda, ya da bir dərdi olduğunu bildiyim zaman bütün gün qaş-qabağım açılmır, əlim işdən soyuyurdu. Eyni hissləri o da yaşayırdı. Bunu hər ikimiz bir birimizə etiraf etmişdik. Aramızdakı münasibətlər dərinləşdikcə dərinləşirdi. Bir birimizi uzaqdan idarə edirdik. Mən ondan hansı paltarını geyinib hansını geyinməməsini, işdən vaxtında çıxıb evə gəlməsini, o da məndən heç bir qıza baxmamağımı, siqareti tərgitməyimi tələb edirdi. Arada küsüb barışırdıq. Ondan küsəndə elə bilirdim ki, bütün dünyadan küsmüşəm. O anlar sanki yaşamırdım. Lakin bu küsüşmə heç vaxt uzun sürmürdü. Dərhal barışır, hər şeyi unudur, özümüzü, sevgimizi düşünürdük. Bir-birimizlə sanki ər-arvad idik. Virtual ailə qurmuşduq elə bil. Yalnız gələcəyimizdən danışır, uşaqlarımıza qoyacağımız adları müzakirə edirdik. Bütün bunlar hər ikimiz üçün də çox xoş idi. Hər ikimiz də xoşbəxt idik. Artıq aradan 8 ay keçmişdi. Fidan.. Hə, sənə adını deməmişəm. Adı Fidandır. Fidan təklif edirdi ki, mən ora gedim və biz evlənib orda qalaq. Mən isə ilk vaxtlar bunu çox istəsəm də, sonralar burada karyerama başladığım üçün, ora getməklə bağlı viza problemi olduğu üçün bu işin üstünə düşmədim. Onda Fidan mənə özünün bura gələcəyini və bizim burada evlənib ora gedə biləcəyimizi söylədi. Mən onun bu təklifi ilə razılaşsam da, düzü buna real baxmırdım. İşin ciddiyyət qazandığı bir məqamda sanki içimdən bir səs mənə “Bəsdir! Oyan! Bu, baş tutan iş deyil!” deyirdi. Həmin vaxtlar bir yerdə işlədiyim iş yoldaşım Nəzrinin mənə qarşı laqeyd olmadığını hiss etdim. Nəzrin də gözəl qız idi... nə bilim.. Düşündüm ki, Nəzrinlə yaxınlaşsam, Fidanı unudaram. Həm də o, qeyri-realdır, uzaqdır. Nəzrin isə yanımdadır...\nCavid son sözləri deyərkən yumaq kimi büzüşdü, əllərini bir birinə sıxıb başını daha da aşağı saldı. Onun necə dərin vicdan əzabı çəkdiyi halından və hərəkətlərindən aydınca sezilirdi. O, bir siqaret də yandırdı. Bu, onun söhbət əsnasında çəkdiyi 5-ci siqaret idi.\n- Nəzrinlə münasibət yaratmaq çətin olmadı. Demə, onun da mənə meyli varmış. Mən onunla yanaşı, Fidanla da əlaqə saxlayırdım. Lakin bunların heç biri haqqında o birinə bircə kəlmə də bəhs etmirdim. Nəzrin ciddi münasibətə üstünlük verən qız olduğundan nişanlanmağımızı tələb etdi. Mən əlbəttə, nişanın vaxtını uzada bilər, yaxud da yol yaxınkən Nəzrindən ayrıla bilərdim. Amma içimdən bir səs mənə Fidanı unutmaq üçün Nəzrinlə nişanlanmalı olduğumu deyirdi... Mən bu səsin nəfsiminmi, ruhumunmu, ağlımınmı, yoxsa ürəyiminmi səsi olduğunu aydınlaşdıra bilmirdim. Bəlkə buna heç cəhd də etmirdim. Hətta bəzən uzaqdan uzağa sevgiyə inandığım üçün özümü qınayır, “uşaqlıq” etdiyimi düşünürdüm. Nəzringilin ailəsi məsələni bildiyi üçün artıq nişan işini təxirə sala bilməzdim. Biz nişanlandıq. Lakin hiss edirdim ki, Fidanı unuda bilmirəm. Əksinə, ona qarşı hisslərim getdikcə daha da alovlanır, güclənirdi. Arada Nəzrin mənim halımda dəyişiklik hiss edir, səbəbini soruşanda isə ona bunu müxtəlif bəhanələrlə izah edirdim. Eyni zamanda, Nəzrinin halına da çox acıyırdım. İşi bu həddə çatdırıb onu bu hala saldığım üçün özümə nifrət edirdim. İndiki ağlımla düşünürəm ki, yol yaxınkən ziyanın yarısından da qayıtmaq olarmış. Kaş ki, o vaxt bir bəhanə ilə nişanı qaytaraydım, ya da ən yaxşısı açıb hər şeyi Nəzrinə söyləyəydim. Məndən nifrət etsə də, həm məni tez unudar, həm də başqası ilə ailə qurub xoşbəxt olardı...\nBu yerdə Cavidin səsi titrədi. Qəhər onu boğurdu. Gözlərindən aşağı iki gilə yaş yuvarlandı. Mən nə edəcəyimi bilmirdim. Onun çiynindən sıxıb:\n- Özünü ələ al... - dedim.\nCibindən çıxartdığı dəsmalla gözlərini sildi:\n- İçimdəki o lənətə gəlmiş səs mənə son çarə olaraq dərhal Nəzrinlə evlənməyimi təlqin edirdi. Mən isə qəlbimin səsini dinləməkdənsə “kişilik” qururuna qapılır, Nəzrinlə evləndikdən sonra həyatımın qaydaya düşəcəyini, Fidanı tamamilə unudacağımı düşünürdüm. Daha doğrusu, özümü belə düşünməyə məcbur edirdim... Nəhayət evləndik. Sən də bilirsən, bir həftə əvvəl toyumuz oldu..\nSöhbətə sərinlik qatmaq, gərginliyi azaltmaq üçün:\n- Hə... – dedim - Əlbəttə, çox gözəl toy oldu. Hamımız çox razı qaldıq.\nCavid başını əllərinin arasına alıb gözlərini yerə dikdi:\n- Kamil... Toyun səhəri Fidan gəlib çıxdı...\n- Nə?! Sən nə danışırsan?!\n- Mən ona Nəzrinlə bağlı heç nə deməmişdim. Yazıq qız mənə inandığından belə bir şeyin mümkün ola biləcəyini heç ağlına da gətirməyib. Arada ona yazdığım soyuq mesajların işlərimin çox ola biləcəyi ilə əlaqəli olduğunu düşünübmüş. Evləndiyimi eşidəndə şoka düşdü...\n- Bəs o, gələcəyini sənə deməmişdi?\n- Yox.. mənə sürpriz etmək, məni sevindirmək istəyirmiş...\n- Başa düşürəm... hər ikiniz üçün də çox ağırdır, lakin yaxşı ki, gec də olsa həqiqəti bildi...\nCavid üzümə baxıb dərdli-dərdli başını buladı:\n- Ehh... ən dəhşətlisi bundan sonra oldu. Onun həqiqəti bilməsi heç nəyi dəyişmədi...\n- Necə yəni heç nəyi dəyişmədi?!! - mən əsəb qarışıq bir təəccüblə soruşdum- Demək istəyirsən yəni heç bir reaksiya vermədi??\n- Oturub uzun müddət hönkür-hönkür ağladı, məni də ağlatdı... Sonra özünü ələ alıb məni dəlilər kimi sevdiyini, sevgimizin yolunda hər şeyə dözəcəyini, hər şeyi qəbul edib sinə gərəcəyini, lakin məndən heç bir şəkildə ayrıla bilməyəcəyini söylədi... Artıq 6 gündür evə gecə yarısı gedirəm. Axşamlar onunla görüşür, söhbət edir, əl-ələ tutub gəzişirik. Nə o, nə də mən bir birimizdən ayrıla bilmirik.\n- Bəs Nəzrin? Səndən harda olduğun barədə soruşmur?\n- O yazığı da aldadıram... Ona dostlarımın məni qonaq çağırdığını, ya da başqa bir bəhanə uydurub deyirəm... Ahh..mən hər üçümüzü də bədbəxt etdim. Özün yaxşı bilirsən ki, bizdə hətta nişanı qayıtmış qıza belə pis baxırlar, o ki, qaldı yenicə toyu olmuş gəlin ola... Mən artıq Nəzrini ata bilmərəm. Digər tərəfdən, həqiqiliyinə şübhə etdiyim sevginin gerçək olduğunu indi anlayıram. Mən Fidanı necə təsəvvür edirdimsə, elə də var. Aramızdakı sevgi uzaqdan uzağa da olsa, həqiqi sevgi imiş. Yaxınlığımdakı insana qarşı duyduğum hisslər isə qeyri-realmış. Bunu çox gec anladım...\nO an içimdən dostuma “Əslində sən sevginin gerçəkliyini yox, özünün necə axmaq və eqoist bir insan olduğunu gec anlamısan!” demək gəldi, lakin mən susdum... Çünki ona həyatındakı həqiqi sevgini tapdığına görə qibtə edirdim...


Evin böyüyü kimdir?(ARAŞDIRMA) » AzadQadin.Az - Qadın İnformasiya Portalı\nEvin böyüyü kimdir?(ARAŞDIRMA)\nSevinc Fedai | 21-03-2012, 18:00\nKişi yoxsa qadın…\n– Ailənin başı kimdir, qadın, yoxsa kişi?\n– Kişi başdır.\n– Bəs qadın nədir?\n– Qadın boyundur, başı hara istəsə ora çevirir.\nHəqiqətən də müdrik cavabdır. Ailə yaranandan bu sual həmişə müzakirə mövzusu olub. Əslində, ailə münaqişələrinin təməli bu sualla qoyulub. Bir çox halda tərəflər mərkəzdə məhz özlərini görmək istərlər. Problem isə məsələyə haqlı tərəfin sözü, qərarı ilə deyil, cinsiyyət fərqi, bu fərqin də yaratdığı mübahisələrlə son qoymaqdadır. Bu cinsiyyət söhbəti, ailədə kimisə “sözükeçən”, “ağa”, “müdir” seçmək kimə lazımdır? Bu seçim varmı, varsa hansı prinsiplə seçilir. Bu kimi suallara cavab axtaracağıq.\nƏslində, kişinin də, qadının da məqama görə haqlı və haqsız olduğu vəziyyətlər var. Bu nüanslar da hər iki cins tərəfindən anlayışla qəbul edilməlidir. Əks halda, ailəyə başçı təyin etmək üçün çıxılan yol özü dalana aparır. Bu təyinatın yaratdığı ailədaxili münaqişələr elə bu statusun nə dərəcədə lazım olub-olmadığını göstərir.\n“Kişi və ya qadının idarəçi seçilməsi düzgün deyil”\nAzərbaycan Sosioloqlar Birliyinin icraçı direktoru, “Aktual” elmi-sosioloji araşdırmalar mərkəzinin rəhbəri Əbülfəz Süleymanlının fikrincə də ailədə belə bir statusa ehtiyac yoxdur. Onun sözlərinə əsasən, məsələyə münasibət bildirərkən, ilk növbədə ənənələrimizə diqqət yetirmək lazımdır: “Ənənəvi azərbaycanlı düşüncəsinə görə, bizdə ailə başçısı hər zaman kişi olub. Son sözü də hər zaman kişi deyib. Lakin bu heç də o demək deyil ki, kişi öz ailə üzvlərinin fikirləri ilə hesablaşmır və hesablaşmamalıdır. Heç də ancaq öz bildiyi üzrə gedir demək deyil. Əvvəllər də, ində də belədir ki, ailə başçısı hesab edilən kişi digər ailə üzvlərinin də fikrini öyrəndikdən sonra müəyyən bir qərar qəbul edir. Həmin qərar da tətbiq edilməyə başlayır. Ancaq son dövrlərdə, yəni müasir, yeniləşmə dövründə bu məsələyə də fərli baxışlar yaranıb. Hesab olunur ki, hər şey daha çox demokratik prinsiplərlə həll olunmalıdır”. Sosioloq bildirir ki, bunun da özünəməxsus və obyektiv variantları var: “Məsələyə qeyri-azərbaycanlı və qeyri-türk kimi də yanaşmırıq. Ancaq mən hesab edirəm ki, ümumilikdə ailədə son sözü demək kimi bir vəziyyətin ortaya qoyulması, bunu deyənin kişi və yaxud qadın seçilməsi bir o qədər də düzgün deyil. Hər bir ailədə bütün fikirlərə hörmət əsasında ortaq qərar formalaşdırılmalıdır. Ancaq son məqamda kişinin mövqeyi daha əhəmiyyətli hesab olunur. Biz bunun əksinə getsək, o zaman ənənələrin üstündən tamamilə xətt çəkmiş olarıq. Ancaq mənim fikrimcə, demokratik əsaslar və hörmət prinsipinə riayət etməklə məsələni yoluna qoymaq ən məqbul variantdır”.\nƏks halda ailədə ədalət prinsipi pozulur. Kişi həm evdə, həm də qadın üzərində “ağalıq” edir, ona heç bir söz haqqı vermir və bir növ kölgə hesab edir. Ya da ki, qadın kişiyə və onun sözünə qarşı dirəniş göstərib, öz haqqını tələb edərkən üstünlük qazanmağa çalışırsa, yenə də ziddiyyətli vəziyyət yaranır. Ona görə də problemi üstünlük əldə edib, söz keçirməklə deyil doğru qərara yönəlməklə həll etmək daha məqsədəuyğundur. Yəni məsələ problemin kimin qərarı ilə həll etmək yox, məhz həll etmək olmalıdır.\n“Qadın kişinin köləsi deyil”\nPsixoloq Elnur Bayramovun fikrincə də ailədə hər iki tərəfin qarşılıqlı anlayışı ilə münasibətləri tənzimləmək daha gözəl olardı. O bildirir ki, ailəyə böyüklük etmək məsələsi dünyanın, demək olar ki, bütün xalqlarında kişilərə məxsusdur, xüsusən şərq xalqlarında: “Kişi qadından bir addım öndə olmalıdır, amma bu o demək deyil ki, verilmiş qərarlar ailədə müzakirə olunmadan verilsin. Bölgü məsələsində cütlüklərin ailə büdcəsinə gətirdikləri gəlir də nəzərə alınmalıdır. Bu məqamda ər və arvadın təhsili, ailəsindən aldığı tərbiyə də şərtdir”.\nPsixoloq vurğuladı ki, hazırda bu problem qloballaşan dünyada ailələrin dağılmasına gətirib çıxarır: “Bunun da əziyyətini daha çox ailənin uşaqları çəkir. Ailə tək qadın və kişidən ibarət deyil. Hər bir fərd qərar verərkən mütləq düşünməlidir”.\nE. Bayramov onu da bildirdi ki, qadın kişinin köləsi deyil və bunu hər bir fərd anlamalı və nəzərə almalıdır: “Bu fikrin qəbul olunması üçün kompleks tədbirlər aparılmalı, diskussiyalar keçirilməlidir. Bir məqam da nəzərə alınmalıdır ki, Azərbaycan rəngarəng bir ölkədir və hər bir bölgənin də öz xarakterik xüsusiyyətləri var. Bu xüsusiyyətlər də ailə münaqişələrinin yaranmasında, eləcə də həll olunmasında özünü göstərir”.\nBu boşanmalara səbəb olur\nPsixoloqun da qeyd etdiyi kimi, bu problem bir çox halda boşanmalara yol açır. Çünki əvvəllər ailədə hər bir haqsızlığa boyun əyən qadınlar müasir dövr üçün xarakterik deyil. Bu günün qadını ailədə bərabər söz haqqının olmağını, ailə məsələlərinin həllində müştərək rol istəyir. Onu da qeyd edək ki, bunu tələb edən qadın artıq kifayət qədər təhsilli, ağıllı və öz ayaqları üstündə durmağı bacaran bir qadındır. Əksər hallarda o, haqqı tələb etməyə qadir və layiqdir. Yəni bu günün qadını asılı vəziyyətə salmaq və haqlarını əlindən almaq bir o qədər asan deyil. Ancaq qadınların nəzərinə onu da çatdıraq ki, ailə sistemimiz daşlaşmış fikirləri geridə qoyaraq yenidən formalaşma dövrü yaşayır. Bu dövrdə də ailəni qorumaq üçün bəzi güzəştlərə getmək lazımdır. Hər bir məsələni anlayışla, müzakirə edib müəyyən razılığa gələrək həll etmək lazımdır. Ənənələri də bir qayda olaraq, kölgədə qoymaq olmaz. Ancaq ailədə mənəvi dəyərləri qorumaq üçün ilk növbədə, ailəni qoruyub saxlamaq lazımdır. Kişilər qətiyyətlə “evdə mənim sözüm keçməlidir”, – deyirsə və qarşısında anlayışlı bir qadın yoxdursa, o zaman sözü keçiləcək bir ev və ailə də qalmaz. Ancaq hər zaman bu barədə müxtəlif fikirlər səsləndirilir.\nElə biz də bəzilərinin bu haqda rəyini soruşduq. Ailədə idarəçi olmalıdırmı, olarsa kim olmalıdır?\n“Kişi lazımi kimi kişilik eləyə bilirsə…”\nNuriyə Hüseynova bildirir ki, biz bərabərhüquqlu bir cəmiyyətdə yaşayırıq və mənim aləmimdə ailədə “başçı” deyə bir şey yoxdur: “Təbii ki, ailədə hər halda kişi sayılmalıdır. Amma o da hər kəsin fikrinə hörmət etməlidir. Daha “mən kişiyəm, mənim sözüm qanundur” deməsi kimi şeylər, məncə, mənasız və yersizdir”.\nAnar Səmədov: “Mən həmişə ədalət tərəfdarı olmuşam. Düşünürəm ki, kim haqlıdırsa, onun sözü keçməlidir. Təbii ki, qarşılıqlı razılığa əsasən. Ancaq yenə də əlbəttə ki, evin böyüyü kişi olmalıdır”.\nSəbuhi isə deyir ki, evin böyüyü kişidir və belə də olmalıdır: “Ancaq burda başqa nüanslar da var. O demək deyil ki, kişi gedib narkomanlıq və ya başqa lazımsız şeylər etsin, sonra da gəlib evdə kişilik göstərsin. Bütün hallarda kişi xanımının da fikrini nəzərə almalıdır. Amma çox yox, kişi bir qədər qadından üstün olmalıdır. Əgər kişi evdə lazımi kimi kişilik eləyə bilirsə…”\nNərmin Quliyeva isə düşünür ki, ailədə kimisə başçı təyin etmək kimi bir şey olmamalıdır: “Bir adam ortaya düşüb hamıya əmrlər verməməlidir. Hər kəs öz fikrini deməlidir, hansı daha məntiqəuyğundursa, ona da əməl olunmalıdır. Yoxsa ki, “mən kişiyəm, mənim sözüm keçməlidir” deyə bir şey olmamalıdır. “Kişisən deyə hər zaman haqlısan“ deyən bir şey yoxdur”.\n“Zəhləm gedir elə şeylərdən”\nLamiyə adlı yeniyetmə respondetimiz isə belə bir şeyi başa düşmədiyini deyir: “Bizim bəzi ailələrimiz var ki, evdə kişilər başçılıq edir. Mənim bir rəfiqəm var, atası evə gələndə pıçıltı ilə danışırlar. Soruşanda niyə elə danışırsız? Deyir ki, atam evdə səsimizin eşidilməyini xoşlamır. Hətta elə ailələr var ki, uşaqların ata ilə bir süfrə arxasında oturmağa ixtiyarı olmur. Axı onlar “kişidi”. Zəhləm gedir belə şeylərdən. Söz yox ki, bizim evdə atam bir böyük kimi sayılır. Amma hər hansı bir qərar veriləndə anamın da rolu böyük olur, elə biz də fikir bildiririk”.\nNurlan isə bildirir ki, əslində evin böyüyü kişi hesab olunsa da, evi elə qadınlar idarə edir.\nKifayət qədər ailə təcrübəsi olan Sədaqət xanım hesab edir ki, evdə “müdir, ağa, böyük” kimi mövqe olmamalıdır: “Hüquqlar bərabərdir və qarşılıqlı hörmət lazımdır. Heç biri özünü üstün tutmamalıdır, “mənim sözüm keçməlidir” deyə düşünməməlidir. Əgər belə bir seçim olarsa da, əslində fəaliyyətləri təşkil edə bilən və bütün ailə üzvlərinin hüquqlarını qoruya bilən insan olmalıdır”.\nBir çoxların rəyi isə belə oldu ki, evdə söz ağırlığı olan biri olmalıdır. Bunun da o evin kişisinin olması daha yaxşı olar.\nGöründüyü kimi, nə qədər alternativ fikir bildirilsə də, yenə də ailəyə kişinin böyüklük etməsinə üstünlük verilir. İslam dəyərlərinə əsasən də evin və ailənin idarəçisi kişi olmalıdır. Bunun da özünəməxsus əsasları var. Sonda isə onu deyək ki, əslində bir ailəni, qadını idarə etmək heç də asan iş deyil. Nahaq “Bir qadını idarə edə bilən bütün dünyanı idarə edə bilər” deməyiblər. Ancaq yenə də müdrikin sözünü unutmayaq. Çünki ailə tək fərdlə qurula bilmir və bütöv bir anlayışdır.\n– Ailənin başı kimdir, qadın, yoxsa kişi?Müdrik cavab verir:– Kişi başdır.– Bəs qadın nədir?– Qadın boyundur, başı hara istəsə ora çevirir.\nQadınla ölçülən kişilik (ARAŞDIRMA) ...\nESMERRi | 5 aprel 2016 18:12 | Status: Brilliant user | Şərh: 5 379\nevin boyuyu bizde elbetdeki yoldasimdi.onun dedikleri qanundu.mende ona uyub razi oluram yenede hormet qalir aramizda\ndılay | 12 fevral 2016 00:43 | Status: Brilliant user | Şərh: 8 184\nNagizade.Leyla | 2 iyul 2015 23:55 | Status: VİP user | Şərh: 1 321\nBizde atamdir evin boyuyu\nGirl | 1 aprel 2013 17:12 | Status: Professional user | Şərh: 8 206\nEVIN BOYUYU HEM QADINDI HEM KIWI\ncucem. | 29 sentyabr 2012 19:23 | Status: Professional user | Şərh: 4 415\nEVI KIWI IDARE ETMELIDIR QALDIKI BOYUYE QADINDA BOYUK OLMALIDIR AMMA BAXIR NEDE\nMELAYKA | 1 sentyabr 2012 20:39 | Status: VİP user | Şərh: 600


Lənkəran sakinlərini qorxu içində saxlayan şəxs tutuldu » Kiosk Azərbaycan | Kiosk.com.az\nBir neçə gün öncə Liman şəhərinin “Xutor” deyilən yaşayış massivində üç evə basqın edərək dörd nəfərə ağır xəsarət...\n21-01-2018, 19:03 | 256 dəfə baxılıb.\nBir neçə gün öncə Liman şəhərinin “Xutor” deyilən yaşayış massivində üç evə basqın edərək dörd nəfərə ağır xəsarət yetirən və nəticədə onlardan birinin ölümünə səbəb olan naməlum şəxs barədə yeni təfərrüat məlum olub.\nLənkəran şəhər rayon Polis şöbəsinə daxil olan məlumata görə, yanvar ayının 13 və 14-də Liman şəhərində üç ünvanda basqın hadisəsi baş verib. Hadisələr zamanı şəhər sakinləri - 48 yaşlı Samirə Miriyeva və 69 yaşlı anası Humay Qarayeva, həmçinin 16 yaşlı Heybət Abdullayev, 50 yaşlı Nəcəfqulu Həsənov yaşadıqları evdə döyülərək ciddi bədən xəsarətləri alıb. Onlar Lənkəran Rayon Mərkəzi Xəstəxanasına çatdırılıb. Yaralılardan Samirə Miriyeva başından aldığı çoxsaylı zərbələr səbəbindən xəstəxanada ölüb.\nLiman sakinlərinin sözlərinə görə, insanları vəhşicəsinə döyərək onlara ölümcül xəsarətlər yetirən Fərrux Zeynalovun psixi durumunda ciddi problemlər olub. Hətta onun özündən böyük qardaşının da psixi problemləri olduğu deyilir.\nHadisələrin hansı səbəbdən baş verdiyi barədə açıqlama verilmir. Lakin barəsində axtarış elan olunan Fərrux Zeynalovun bu gün saxlanıldığı söylənilir.\nBakıda zibil yeşiyindən doğranmış qadın meyiti aşkarlandı\nƏmanətlərin yüksək və aşağı faizlə qəbul edildiyi bölgələr - Rəsmi\nMillimizin qapıçısı: Tənqidə hörmətlə yanaşırıq\n“Real” Zidana əvəz tapdı\nŞamaxıda evə basqın: Maskalı şəxslər külli miqdarda pul aparıb\nQadının boynundan boyunbağını qırıb qaçdı


II Leopold — Vikipediya\nII Leopold (9 aprel 1835(1835-04-09)[…], Brüssel[d] – 17 dekabr 1909(1909-12-17)[…], Laeken - Laken[d], Brüssel) - Belçikanın 2-ci kralı.\n9 aprel 1835(1835-04-09)[…]\n17 dekabr 1909(1909-12-17)[…] (74 yaşında)\nLaeken - Laken[d], Brüssel, Belçika\nChurch of Our Lady of Laeken[d]\n1865-1909-cu illərdə Belçika da hökmranlıq etmişdir. II Leopold 1884-1908-ci illər də Konqo imperatoru kimi də tanınmışdır. Atası I Leopoldun yerinə hakimiyyətə gəlmişdır.\nII Leopold 9 aprel 1835-ci ildə Brüsseldə anadan olmuşdur. Belçikada monarx ailəsində anadan olan kral, atası I Leopold və onun ikinci həyat yoldaşı Fransa kralı Luizin 2-ci övladıdır.\n1853-cü ildə 18 yaşı olarkən Avstriya kralı I Franz Josefin yaxın qohumu Marie Henriyette ile evləndi. Bu evlilikdən 3 qız və 1 oğlan uşağı dünyaya gəldi. Oğlan uşağının adı da Leopold qoyuldu.\nII Leopold əsasən Konqolulara etdiyi insanlıqdan kənar əziyyətlər və soyqırımlarla tanınır. Onun hakimiyyəti illərində Belçika Konqo Respublikasını öz müstəmləkəsinə çevirdi və bütün təbii ehtiyatlarını öz xeyrinə istifadə etdi. Kongodan gələn gəlirlər ilə Belçika da tarixi binalar tikildi, Belçika varlanmağa başladı. Həmən dövrdə böyük tələbat olan “Rezin” bitkisini (Ficus Elastica) Kongolulara güç tətbiq edilərək becərməyə məcbur etdilər. Bu müddət ərzində Kongolular xalq olaraq istismar edildi, kasıblaşdı və kütləvi halda soyqırımlara məruz qaldı. II Leopold düşünürdü ki, Belçika da digər avropa ölkələri kimi müstəmləkələr əldə etməlidir. 1860-cı ildəki bir çıxışında belə demişdir:\n“Artıq torpaqlarımızı genişləndirməyimizin zamanıdır, vaxt itirmədən yerdə qalan gözəl torpaqları digər ölkələrdən daha tez əldə etməliyik”\n1861-ci ildəki çıxışı zamanı Belçika xalqına bu aşağıdakı məsləhətləri verdi :\n“Qonşularınızdan ehtiyatlı olun. İmkan olan kimi dənizləri, okeanları aşın. Orda məhsullarınız üçün bazarlar, ticarət üçün qida və böyük Avropa üçün daha yaxşı mövqe tapacaqsınız”\n1905-ci ildə Belçika parlamenti Konqoda baş verən soyqırımlar haqqında araşdırmalara başladı və cinayət işi açıldı. Araşdırmaların nəticələrinə görə II Leopoldun Konqodakı katibi günahkar hesab edildi. Katib bir müddət sora boğazını kəsərək intihar etdi. 1908-ci ildə Belçika Parlamenti II Leopoldun Konqo üzərində olan bütün səlahiyyətlərini ləğv etdi. Konqo Belçika parlamentinin tabeçiliyinə daxil oldu. II Leopoldun hökümranlığı dövründə Konqo əhalisinin sayl 20-30 milyondan 9 milyona kimi azalmışdır.\n17 dekabr 1909-cu ildə II Leopold Laeken şəhərində vəfat edib.\nhttp://www.moreorless.net.au/killers/leopold.html Arxivləşdirilib 2014-11-16 at the Wayback Machine\nMənbə — "https://az.wikipedia.org/w/index.php?title=II_Leopold&oldid=5730636"\nLast edited on 19 yanvar 2021, at 20:28\nBu səhifə sonuncu dəfə 19 yanvar 2021 tarixində, saat 20:28-də redaktə edilib.


Ana səhifə » Müəlliflər\t» AXCP ilə “Müsavat”ın mətbuat savaşı kritik həddə çatıb\nAXCP ilə Müsavat Partiyası arasında radikal düşərgənin hakimi-mütləqi olmaq uğrunda illərdir ki, davam edən nüfuz savaşı hər iki partiyanın nəzarətində olan mətbuat orqanlarından da yan keçmir. Artıq AXCP-nin nəzarətində olan “Azadlıq” qəzeti və Müsavat Partiyasının ruporu funksiyasını yerinə yetirən “Yeni Müsavat” qəzeti, eləcə də müxtəlif sosial şəbəkələr qarşı duran düşmən tərəflərin səngərlərini xatırladır. Bu “səngərlər”dən qarşı tərəfə yaylım atəşlərini xatırladan sərt ittihamlar səsləndirilir.\nQeyd edək ki, “Yeni Müsavat”-”Azadlıq” qarşıdurması təzə məsələ deyil. Hər iki qəzet konkret siyasi qüvvələrin (AXCP-nin və “Müsavat”ın-M.A.) maraqlarını ifadə etdiklərindən partiyalar arasındakı kəskin münasibətlər lakmus kağızı kimi dərhal “Azadlıq”ın və “Yeni Müsavat”ın səhifələrində əks olunur. Azərbaycan cəmiyyəti bu iki qəzet arasında partiya maraqlarını ifadə edən söz çəkişmələrinin dəfələrlə şahidi olub. AXCP ilə Müsavat Partiyasının təmsilçiləri bölə bilmədiklərini, siyasi səhnədə onları barışmaz rəqiblərə çevirən məsələləri bir qayda olaraq təsir dairələrində olan qəzetlərin səhifələrində çözməyə çalışırlar ki, bu da əksər hallarda subyektiv yanaşmalarla müşayiət olunur. Siyasi müşahidəçilər yarızarafat, yarıciddi tərzdə “Azadlıq” və “Yeni Müsavat” qəzetlərini iki partiya arasında münasibətlərin barometri kimi səciyyələndirirlər. Belə ki, bu iki qəzetin səhifələrini vərəqləmək kifayətdir ki, özlərini radikal düşərgənin əsas güc mərkəzləri adlandıran AXCP ilə Müsavat Partiyasının arasından “qara pişik” keçdiyini dərhal görəsən.\nAXCP ilə Müsavat Partiyası arasında pik həddədək yüksələn növbəti mətbuat savaşına isə sonuncunun qondarma “Milli şura”dan geri çəkilməklə bağlı qərarı səbəb olub. Məlum olduğu kimi, lap əvvəldən AXCP ilə “Müsavat” bu qondarma qurumu bütünlüklə öz partiya maraqlarına tabe etmək üçün müxtəlif çabalamalar sərgiləyirdilər. “Milli şura”da müzakirə olunan bütün məsələlərdə “cəbhəçi”lərin və “Müsavat”çıların sözləri çəp gəlirdi. Sonda bu mübarizədə AXCP özüsayağı manevrlər işlədərək “Milli şura”da müəyyən üstünlük qazanmağa müvəffəq oldu. Ən azından onu demək mümkündür ki, AXCP-nin şinelindən çıxan Cəmil Həsənov əvvəlcə qondarma qurumun ikinci “vahid namizəd”i, daha sonra isə sədri müəyyənləşdirildi. AXCP-nin sədri Əli Kərimli isə öyünərək bunu yeri gəldi-gəlmədi qabartmağa çalışırdı. Öz növbəsində Cəmil Həsənovun da bütün məsələlərdə keçmiş partiyadaşlarına daha artıq dərəcədə “stavka” etdiyi ortadadır. Bundan başqa, AXCP “Milli şura”da cəmləşən partiyalar və marginal siyasi qruplar tərəfindən “Müsavat”a qarşı, necə deyərlər, səlib yürüşünə start verilməsinə nail oldu. AXCP isə digər partiyalarla “Müsavat” arasında gedən bu savaşda bir növ katalizator rolunu oynayaraq odun üstünə yağ tökürdü.\nBu və digər səbəblər üzündən də “Müsavat” vaxt ikən özünə gün ağlamağa başladı və “Milli şura” ilə yollarını ayırmaq qərarına gəldi. Bundan sonra partiyalar nəzarətlərində olan mətbuat orqanlarını da döyüşə qoşdular. Hazırda “Azadlıq” və “Yeni Müsavat” qəzetləri partiyaların təmsilçilərinin qarşılıqlı kin-küdurət, ittihamlar tribunasına çevrilib, desək, əsl həqiqəti ifadə etmiş olarıq.\nGəlin, diqqət yetirək. AXCP funksionerləri “Azadlıq”ın səhifələrində “Müsavat”ı satqınçılıqda, radikal düşərgənin birliyinə pəl vurmaqda, “Milli şura”nı bəhanələrlə tərk etməkdə suçlayırlar. Bundan başqa, qəzet AXCP üzvü olmayan anti-”Müsavat”çıların çıxışlarına da səxavətlə yer ayırır. AXCP-nin nəzarətində olan mətbuat orqanlarında “El” hərəkatının ali məclis sədri Eldəniz Quliyev “Müsavat”ın dağıdıcılıq missiyası başa çatdı” ittihamı ilə çıxış edir. Hüquq müdafiəçisi Vidadi Mirkamal “Müsavat”ın “Milli şura”dan getməsinə “hər şərdə bir xeyir var” şəklində ironik münasibət bildirir. “Müsavat” “Milli şura”dan getməklə cəmiyyətdə dağıdıcı bir qurum kimi yadda qalacaq”. Bu açıqlama isə VHP-nın ali məclis sədri Rafiq Manaflıdan gəlib.\nBir sözlə, AXCP-nin nəzarətində olan mətbuat orqanlarında dərc olunan silsilə yazılardan bir daha bəlli olur ki, partiya funksionerləri qarşı tərəfin media qurumlarının materiallarını, necə deyərlər, nöqtə-nöqtə, vergül-vergül təftiş edirlər. Bu “monitorinqlərin” nəticələri AXCP-nin qeyri-rəsmi mətbu orqanı sayılan “Azadlıq”da belə ümumiləşdirilib: “Allah heç kimi arqumentsiz qoymasın. “Yeni Müsavat” qəzeti hazırda arqumentlərdən, məntiqli cavablardan məhrum olub”.\nÖz növbəsində “Müsavat” funksionerləri də ən yaxşı müdafiə hücumdur taktikasına üstünlük verirlər. Bu günlərdə “Müsavat”ın hökmü keçən mətbuat orqanlarında, o cümlədən də “Yeni Müsavat”da AXCP-ni, bu partiyanın hegemonluq etdiyi “Milli şura”nı aşağıdan və yuxarıdan, sağdan və soldan, necə deyərlər, yıxıb sürüyən çoxlu sayda yazıya rast gəlmək mümkündür. “AXCP ilə Müsavat Partiyasının ortaq iştirakı ilə yaradılmış bütün birlik və qurumlar dağılmağa məhkumdur”. “Əli Kərimli ilə yol getmək mümkün deyil”. “Bundan sonrakı fəaliyyətimizi Əli Kərimlidən kənarda quraq”. “Cəmil Həsənli daha çox eyni adamlarla məsləhətləşmələr aparır, özünə uyğun komanda seçir, daha çox Əli Kərimliyə yaxınlığını nümayiş etdirir”. “Müsavat”ın nəzarətində olan mətbuat orqanlarında dərc olunan anti-AXCP ruhlu yazıların qayəsini məhz bu kimi ittihamlar təşkil edir.\nBütün bu sadalanan faktlardan da göründüyü kimi, AXCP ilə “Müsavat” arasında mətbuat savaşı son həddədək şiddətlənib. Hər iki partiya nəzarətlərində olan mətbuat orqanlarını manipulyasiya alətinə çeviriblər ki, bu da azad sözə, demokratik dəyərlərə, fikir plüralizminə vurulan balta kimi dəyərləndirilməlidir.


20 Yanvar tariximizin qəhrəmanlıq səhifəsidir - AZƏRTAC – Azərbaycan Dövlət İnformasiya Agentliyi\nYanvarın 18-də Əmlak Məsələləri Dövlət Komitəsində (ƏMDK) 20 Yanvar faciəsinin 29-cu ildönümü ilə əlaqədar anım tədbiri keçirilib. Tədbir iştirakçıları Azərbaycanın müstəqilliyi və ərazi bütövlüyü uğrunda canlarından keçmiş şəhidlərimizin xatirəsini bir dəqiqəlik sükutla yad ediblər.\nKomitədən AZƏRTAC-a bildirilib ki, Əmlak Məsələləri Dövlət Komitəsinin sədr müavini Rüstəm Şahbazov müasir tariximizin səhifələrinə ən faciəli günlərdən biri kimi daxil olan 20 Yanvarın, eyni zamanda, xalqımızın müstəqillik, azadlıq uğrunda apardığı mübarizədə yüksək şücaətini və qəhrəmanlığını nümayiş etdirdiyini deyib. 1990-cı ilin yanvarın 19-20-də totalitar sovet rejiminin süqutu ərəfəsində dinc əhaliyə qarşı tutduğu divan, yüzlərlə günahsız insanın amansızlıqla qətlə yetirilməsi və yaralanması ilə nəticələnən hadisələr imperiyanın cinayətkar mahiyyətini bütün dünyaya bəyan edib. Faciə günü ölkəsinin azadlığı, şərəf və ləyaqəti üçün canından keçməyə hazır olan Azərbaycan övladları əlisilahlı sovet ordusunun cəza tədbirlərinə məhəl qoymadan pozulmuş hüquqların və suverenliyin bərpası uğrunda şəhidlik zirvəsinə ucalıblar. Beləcə, 20 Yanvar ölkənin müstəqillik və azadlıq mübarizəsində xalqın birlik, qəhrəmanlıq salnaməsinə çevrilib.\nQeyd edilib ki, keçmiş sovet hərb maşınının ölkəmizdə həyata keçirdiyi cinayətə 1993-cü ilə kimi hakimiyyətdə olan şəxslərdən heç biri hüquqi-siyasi qiymətin verilməsi üçün tədbir görməyib. Xalqımızın ümummilli lideri Heydər Əliyevin Azərbaycan rəhbərliyinə yenidən qayıdışı ilə 1994-cü ildə 20 Yanvar hadisələrinə siyasi-hüquqi qiymət verilib. Ulu Öndər təzyiq və təqiblərə baxmayaraq, 20 Yanvar faciəsinin törədilməsində məsuliyyət daşıyanları ictimaiyyətə tanıtdırıb, bütün dünyanın gözü qarşısında xalqın faciəsində məsuliyyət daşıyanları ittiham edib. Ümummilli lider Heydər Əliyev repressiya maşınının sərt formada işə düşdüyü bir vaxtda rejimin gerçək simasını açaraq keçmiş SSRİ və respublika rəhbərliyinə, eləcə də aparılan anneksiya siyasətinə qəti etirazını ifadə edib, xalqımızın suveren hüquqlarına qəsd olunduğunu bildirib. Bununla da, dahi şəxsiyyət ölkə qarşısında cəsarətini, mərdliyini, müdrikliyini bir daha sübut edib, dərin sarsıntı içində olan xalqına dəstək olub.\nVurğulanıb ki, Prezident İlham Əliyev Ulu Öndərimizin siyasətini bu gün layiqincə davam etdirir. Belə ki, dövlət başçısı tərəfindən bu faciəli hadisələr zamanı Azərbaycanın suverenliyi uğrunda həlak olanların əziz xatirəsi daim yad edilir.\nYeni Azərbaycan Partiyası Siyasi Şurasının üzvü, “İki sahil” qəzetinin baş redaktoru Vüqar Rəhimzadə bildirib ki, keçmiş SSRİ rəhbərliyi tərəfindən Azərbaycan xalqının yenilməz iradəsini qırmaq, demokratiya və azadlıq uğrunda mübarizəsini boğmağa yönələn bu amansız cinayət nəticəsində 1990-cı il yanvarın 19-dan 20-nə keçən gecə Bakıda görünməmiş vəhşiliklər baş verib. Günahsız insanlar, o cümlədən uşaqlar, qocalar və qadınlar qətlə yetirilib, yüzlərlə adam müxtəlif dərəcəli bədən xəsarəti alıb. 20 Yanvardan sonrakı günlərdə də Bakıda qırğın davam etdirilib. Sovet qoşunlarının təcavüzü nəticəsində Bakıda 134 mülki vətəndaş öldürülüb, 600-dən çox adam yaralanıb. Öldürülənlər arasında beş millətin nümayəndələri, 20-dən çox qadın, uşaq var idi.\nDigər çıxış edənlər bildiriblər ki, gündən-günə Azərbaycanın dövlət müstəqilliyi daha da möhkəmlənir, ölkəmiz sürətlə inkişaf edir, qüdrətlənir, ordumuz güclənir. Bütün bunlar isə torpaqlarımızın erməni işğalından azad ediləcəyi günü yaxınlaşdırır. Şəhidlərin müqəddəs qanının yerdə qalmaması üçün hər bir Azərbaycan vətəndaşı öz üzərində daim çalışmalı, vətənə layiqli övlad olmaq üçün bütün qüvvə və bacarığını əsirgəməməlidir. Yalnız bu halda əziz şəhidlərimizin ölməz ruhları qarşısındakı mənəvi borcumuzu yerinə yetirmiş olarıq. Azərbaycan xalqı 20 Yanvar şəhidlərinin xatirəsini daim əziz tutacaq, onların fədakarlıqları xalqın yaddaşından heç zaman silinməyəcək.\nAZERTAG.AZ :20 Yanvar tariximizin qəhrəmanlıq səhifəsidir


Cümə axşamı 06 Avqust 2020 / 15:49\nDeyəsən, zamanla maşinist peşəsi tarixə qovuşacaq. Ən azından Çində bu cür olacağını demək olar. Səbəb, bu ölkədə maşinisti olmayan metro qatarlarının istifadəyə verilməsidir. Belə qatarlardan biri dekabrın 28-də Honkonq şəhərində işə salınacaq. Maşinist kabinəsinin olmadığı qatar avtomotik mexanizmlə idarə olunacaq. Sürəti isə saatda 80 kilometr təşkil edəcək. Sürücüsüz metro qatarının istifadəyə verilməsi heç də hər kəsin ürəyincə olmayıb. Bəzi sərnişinlər bu cür qatara minməyə risk etməyəcəklərini bildiriblər.\n“Facebook” yeni funksiyası ilə növbəti dəfə gündəmə gəlib. Sosial şəbəkə nəhəngi Messenger tətbiqinə birdən çox istifadəçiylə görüntülü danışma xüsusiyyətini əlavə edib. “Facebook” nümayəndələrinin sözlərinə görə, hər ay 245 milyon istifadəçi görüntülü zəng funksiyasından istifadə edir. Lakin indiyə qədər yalnız bir şəxslə danışmaq mümkün idi. Bundan sonra istifadəçi eyni anda bir neçə şəxsi öz söhbətinə qata biləcək. Sözügedən funksiyanı hal-hazırda iOS-larda icra etmək mümkündür. Android platformalı telefonlarda isə onun nə vaxt istifadəyə veriləcəyi hələlik açıqlanmayıb.\nHər səhər oyandıqdan sonra yatağınızı toplamağa tənbəllik edir və ya, həqiqətən, vaxt tapa bilmirsinizsə, artıq bu işi sizin üçün həll edəcək yeni bir texnologiya hazırlanıb. Təqdim olunan Smartduvet adlı ağıllı yorğan, yataq toplanması problemini aradan qaldırır. Smartduvet adlı yorğan xüsusilə yuxudan oyandıqdan sonra yerlərini yığmağı sevməyənlərin və ya vaxt edə bilməyənlər üçün hazırlanan bir layihədir. Ən əsası da bu texnologiyadan yararlanmaq üçün yeni bir yataq və ya yorğan almaq lazım deyil. Yorğan və ya adyala qoyulan bu sistem yatarkən üzərinizdə bir ağırlıq hiss etmənizə səbəb olmur. Səhər yuxudan oyanıb naharınızı hazırlayarkən mobil tətbiqinizi açaraq yatağınızın toplanmasını reallaşdıra bilərsiniz. Əgər evdən çıxarkən yatağınızı toplamağa vaxtınız çatmasa, bunu dərd etməyin, çünki hazırlanan bu sistem sayəsində əvvəlcədən təyin etdiyiniz saatda Smartduvet yatağınızı toplayacaq. Əgər istifadə etdiyiniz yorğan üzlüklərini dəyişdirmək istəsəniz, tək etməniz lazım olan Smartduvet’i istifadə etdiyiniz Yorğandan çıxardıb, yenisinə taxmaqdır. İstifadəçilərin marağını çəkməyi bacaran Smartduvet sistemi üçün Kickstarter üzərindən bir kampaniya başladılıb. 30 min dollar vəsait yığmağı hədəfləyən kampaniya artıq möhkəm addımlarla irəliləyir.\nSamsung yeni ildən etibarən bir neçə telefon tanıdacaq. Bunlardan biri də Galaxy J seriyasına məxsus 2017 model Galaxy J7 telefonudur. Xatırladaq ki, bir müddət əvvəl Samsung-un yeni üstün səviyyə telefon sayılan Galaxy S8 haqda məlumat paylaşmışdıq. Bu telefonun yüksək standartlara sahib olması gözlənilir. Bundan əlavə şirkət uyğun büdcə üçün nəzərdə tutulan telefonlar üzərində də işlər aparmaqdadır. Son illər Galaxy A və J seriyaları üzərində işlər aparan şirkət bu il də ənənəsinə sadiq qalaraq Galaxy J7 telefonunu tanıdacaq. Bu telefonun Galaxy S8 ilə müqayisədə daha ucuz olması gözlənilir. OnLeaks tərəfindən Samsung-un J7 telefonu haqqında məlumatlar sızdırılıb. Rəsmi olmayan məlumata görə Galaxy J7 telefonu şirkətin öz istehsalı olan Exynos prosessora, 3GB RAM və 32GB daxili yaddaşa sahib olacaq. Bundan əlavə telefonun 5.5 inçlik Full HD keyfiyyətli ekranının olması gözlənilir. Əslində bu telefonun bir qədər aşağı büdcə üçün nəzərdə tutulduğu vurğulansa da daşıdığı keyfiyyətləri heç də aşağı səviyyəli saymaq olmaz.\nAfrikanın boz tutuquşusu maraqlı video ilə internet ulduzuna çevrilib. Belə ki, bu tutuquşunun əsas özəlliyi, “Okay Google” sorğusundan sonra səslənən səsi eyni ilə təsvir etməsi bacarığıdır. Sözügedən maraqlı video YouTube-da yerləşdiriləndən 5 gün sonra 500.000-dən çox baxış sayı yığıb. Videoda tutuquşunun sahibi olan qadın “Okay Google” deyəndən sonra həmin tutuquşu, sorğu nəticəsində səslənən səsi eynilə təkrar edir. Afrikanın boz tutuquşuları quşlar arasında səsləri təkrar etmək baxımından ən istedadlılarından biri hesab olunur. Ortalama onlar 1.5 min sözü yadda saxlaya bilirlər.\nUber taksi xidməti yeniləndi. Artıq taksi istifadəsi daha əyləncəli olacaq. Bir müddət əvvəl xoşagəlməz hal yaşayan Uber, öz xidmət strukturunu inkişaf etdirmək qərarına gəlib. Keçən ay artıq sosial media vasitəsilə daha irəli gedəcəyi bildirilən Uber, taksi xidmətinə 2 yenilik əlavə etdi. Bu yeniliklər Snapchat filtrləri və şəxsin istiqamətinin təyinidir. Bu yeniliklər ətrafınızdakı insanları daha asanlıqla izləməyinizə şərait yaradacaq. Getmək istədiyiniz yerə yola düşdükdə çalışan filtrləri istifadə etməyə başlasanız, onda tətbiq sizi birbaşa Snapchat-a yönləndirir. Beləliklə, Uber taksisindən istifadə zamanı təqdim olunan xüsusi filtrlərdən istifadə edərək yeni hekayələr qura bilərsiniz. Uber-lə bir yerə getmək istədikdə ünvanı yazmalısınız. Amma tətbiqə əlavə olunan yeni xüsusiyyət sayəsində yanına getmək istədiyiniz şəxs varsa, onda onun ünvanı haqda asanlıqla məlumat alırsınız. Bunun üçün Uber ilə telefonunuzda yer alan kontaktları sinxronizə etmək və ana ekranda yer alan “Haraya?” bölümünə, yanına getmək istədiyiniz şəxsin adını yazmaq kifayətdir. Bu halda dostunuz və ya tanışınıza bildiriş gedir və o, öz yerini təstiqləsə, sürücü sizi ora aparır.\n“Montblanc” şirkəti innovasiyalı elektron kağızın istehsalı barədə xəbər verib. Belə ki, sözügedən innovasiyalı kağız, qələm ilə yazılmış mətni və çəkilmiş rəsmləri smartfonun yaddaşına ötürməyə imkan verir. Yeni məhsul Augmented Paper adlandırılıb. Sözügedən kağızda yazılmış mətni və ya çəkilmiş rəsmi xüsusi tətbiq vasitəsilə redaktə etmək, müxtəlif insanlara göndərmək və ya rəqəmsal mətnə çevirmək olar. Cihaz, rus, ingilis, alman, italyan, çin dilləri daxil olmaqla 12 dildə əlyazma mətnləri tanıya bilir. Rəqəmsal bloknotun təchiz olunmuş enerji tutumlu batareyası vasitəsilə 8 saata yaxın işləmək olar. Əgər cihaz müəyyən vaxtlarda isitifadə olunarsa onda enerji müddəti bir həftəyə kimi uzana bilər. Şarj prosesi USB giriş vasitəsilə həyata keçirilir. Virtual kağızın yaddaşında 100 səhifəyədək yazılı mətn saxlamaq olar. Augmented Paper gələn il satışa çıxacaq. Cihazın qiyməti isə hələki məlum deyil.\nSon zamanlar Whatsapp üzərindən saxtakarlıq halları artmaqdadır. Hackerlər hədiyyə və ya daha sərfəli istifadə vədləri ilə istifadəçiləri aldatmaqda davam edirlər. Bir çox hallarda isə insanlardan bu mesajı 10 nəfərə göndərməsi tələb olunur. Qarşı tərəf tələb olunanı etdikdə isə onun kontaktında olan insanların da məlumatları təhlükə altına düşür. Son zamanlar isə hackerlər insanların çox sevdiyi markaların adından istifadə edərək onların məlumatlarını ələ keçirirlər. Bu dəfə isə seçilmiş aldatma üsulu Starbucks Gift Card adı daşıyır. Hackerlər hətta bunun üçün məşhur markanı təqlid edən sayt da hazırlayıblar. Burda hədiyyə kartını qazanmaq üçün mesajı 10 dostunuza göndərməyiniz tələb olunur. Daha sonra sizdən şəxsi məlumatlarınız tələb olunur. Bu tələblər Android və iOS istifadəçilərinə görə dəyişir. Verilən məlumata görə artıq müəyyən müddətdir ki, Cənubi Amerika və Şimali Amerika istifadəçiləri bu problemlə qarşılaşmaqdadır. Windows Messenger ilə həyatımıza daxil olan belə saxtakarlıq nümunələri yeni tətbiqlər üzərində də istifadə olunmaqda davam edir.\nİnternetə hələ anonsu olmayan yeni BlackBerry modelinin render fotoları sızıdırılıb. Yeni model smartfonun kod adı Mercury-dir. Smartfon, QWERTY klaviaturaya sahib olacaq. Məlumata əsasən cihazın 4.5 inç-lik ekranı əyilmiş şəkildə olacaq, “Space” düyməsinə isə barmaq izi skanı inteqrasiya ediləcək. Həmçinin yeni model, flaqman sinfinə aid olacaq və güclü Qualcomm Snapdragon 821 prosessoru ilə təchiz olunacaq. BlackBerry Mercury avtonom rejimdə iki günə qədər çalışa biləcək. Qeyd etmək lazımdır ki, əvvəlki məlumatlara əsasən sözügedən model, DTEK70 adı ilə təqdim olunacaqdı. Onun satışa çıxması isə 2017-ci ilin əvvəlinə planlaşdırılıb.\nWeibo sosial şəbəkəsinə hələ anonsu baş tutmayan HTC X10 smartfonunun foto və texniki göstəriciləri sızdırılıb. İlkin məlumatlara əsasən HTC X10, 5.5 inç Full HD ekran, 8 nüvəli MediaTek Helio P10 prosessoru, Mali-T860 qrafik çipi, 3 GB RAM ilə təchiz olunacaq. Cihaz, fotonun optik stabilizassiya sistemli və RAW dəstəkli 13 MP-lik arxa kameraya sahib olacaq. HTC X10, Android 7.0 Nougat əməliyyat sistemi vasitəsilə çalışacaq. Onun təqribi qiyməti isə 290$ təşkil edəcək. Güman olunur ki, büdcəli HTC X10, 12 Yanvar tarixində, CES 2017 tədbirindən sonrakı vaxtda Las Veqasda təqdim olunacaq.\nMəşhur KFC fast-food restoranlar şəbəkəsi, özünün standart olmayan reklam üsulları ilə tanınır. Bununla yanaşı restoranlar şəbəkəsinin kreativ şöbəsi yeni texnologiyaları mənimsəyəndən sonra hər şey daha da maraqlı oldu. Bu dəfə KFC-nin Çin filialı fərqlənib. Belə ki, sözügedən filial, interaktiv köşkü olan “ağıllı” restoranını istifadəyə verib. Həmin restorandakı interaktiv köşk, müştərilərin xarici görünüşlərinə əsaslanaraq onlar üçün ən optimal yemək menyusunu təqdim edir. Öz layihəsinin reallaşdırılması üçün KFC, Çinin “Baidu” adlı axtarış şirkəti ilə əməkdaşlıq edib. Kameralı və avtomatlaşdırılmış görmə sistemli terminal, müştərinin təqribi yaşını və cinsini təyin edir. Bununla yanaşı o, müştərinin üz ifadəsinə görə onun əhvalının necə olmasını da təyin edə bilir. Bu məlumatlar isə öz növbəsində müştəri üçün ən optimal menyunu təyin etməkdə köməklik edir. Məsələn 20 yaşlı gənc oğlana böyük yemək menyusu, səhər radələrində restorana gəlmiş 50 yaşlı qadına isə düyü sıyığı və soya südü (söhbət Çindən gedir) təklif olunacaq. Sözügedən KFC filialı öz mütəmadi müştərilərinin sifarişlərini yadda saxlayır və həmin müştərilər yenidən restorana gələndə terminal onların sevdikləri yeməkləri təqdim edir. Müştərinin özü isə terminalın təklif etdiyi menyu ilə razılaşmayaraq öz istəyinə görə digər menyunu seçə bilər. Hələki bu cür “ağıllı” restoran yalnız Pekində fəaliyyət göstərir.\nSamsung şirkəti yeni ildən etibarən bir neçə telefon tanıtımı etməyə hazırlaşır. Belə telefonlardan biri də Galaxy S8 Plus-dur. Bir müddət əvvəl Samsung-un yeni ildən etibarən bir neçə yeni telefon tanıdacağı haqda məlumat paylaşmışdıq. Bu dəfə isə yeni bir məlumat Koreyaya məxsus MK News saytından gəldi. Sayt Samsung-un Galaxy S8 Plus adlı yeni model satışa çıxaracağını bildirir. Verilən məlumatda Galaxy S8 Plus-un Galaxy S8 ilə birgə tanıdılacağı bildirilir. Bundan əlavə yeni modelin, Galaxy S8-dən fərqli olaraq 6 inç və Quad HD ekrana sahib olacağı haqda məlumat verilir. Yeni telefonlar haqda məlumatlar hər kəsin marağını cəlb etsə də yenə də qeyd edək ki, bu məlumatlar rəsmi xarakter daşımır. Yeni modellərlə istifadəçilər yeni ildən etibarən tanış ola biləcəklər.\nMəşhur videoblogger iPhone 7-ni inanılmaz təcrübədən keçirtdi. iPhone 7 modelinin satışa çıxmasından artıq bir xeyli vaxt keçib. Lakin buna baxmayaraq məşhur videoblogger TechRax hələdə bu cihazı, müxtəlif təcrübələr ilə sınayır. Bu dəfə o, iPhone 7-ni timsah üzərində sınaqdan keçirtməyə qərar verib. Belə ki, o, iPhone 7-nin dözümlülüyünü yoxlamaq üçün cihazı timsahın dişlərinə qurban verib. Videoblogger, iPhone 7-ni şəffaf təbəqə ilə örtərək onu timsahın ağzına yerləşdirib. Timsahın, cihazı birinci dəfə dişləməsindən sonra iPhone 7-nin ekranı çatlasa da işlək vəziyyətdə qalıb. Daha sonra videoblogger, timsahı qıcıqlandırıb və o cihazı dişləri ilə daha da bərk sıxıb. Nəticədə smarton sönüb və yararsız hala düşüb.\nYeni sızdırılmış fotolarda Huawei P10 tamamilə fərqli dizaynda təqdim olunub. Belə ki, yeni fotolarda smartfon, metal korpusa sahibdir və antenlərin çalışması üçün xüsusi plastik çərçivələrlə əhatə olunmuşdur. Yeni fotoları, Gizmochina saytı təqdimi edib. Metal korpuslu smartfonun ön hissəsinin aşağı tərəfində barmaq izi skanı yerkləşdiriləcək. Qeyd etmək lazımdır ki, əvvəlki bütün P seriyalı cihazlarda sözügedən sensor arxa paneldə yerləşirdi. Çox güman ki, yeni fotolar flaqman smartfonun dizaynlarından biridir. Daha öncə məlumat var idi ki, Huawei P10 əyilə bilən ekran və ya ikinci əlavə ekran ilə təchiz olunacaq. Onun texniki göstəricilərinə gəldikdə isə smartfon, 5.5 inç QHD ekran, 8 nüvəli Kirin 960 prosessoru, 6 GB RAM, 256 GB daxili yaddaş, 12 MP arxa və 8 MP ön kamera ilə təchiz olunacaq. Cihaz, Android 7.0 Nougat əməliyyat sistemi vasitəsilə çalışacaq. Huawei P10-nun təqdimatı 2017-ci ilin birinci rübünə planlaşdırılır.\nMegaFon məsələ ilə bağlı rəsmi məlumat verib. Belə ki, Rusiyanın böyük mobil operatoru olan MegaFon, “Mail.ru Group” şirkətinin 63.8% səhmlərini alacaq. “Technote.az”ın “MegaFon”a istinadən verdiyi xəbərə əsasən müqavilənin dəyəri 740 milyon dollar təşkil edir. Onun 640 milyon dollarını MegaFon, müqavilənin bağlandığı zaman, qalan 100 milyon dollar vəsaiti isə 1 ildən sonra ödəməlidir. Səhmlər, “USM”, “New Media and Technology Investment LP”, “New Media Technologies Capital Partners Limited” və “Ardobe Finance Limited”qrup şirkətlərdən alınacaq. Yaxın zaman ərzində MegaFon-nun direktorlar şurası, satışın təsdiqlənməsi üçün səhmdarlar arasında görüş təşkil edəcək. Şirkətlərin məlumatlarına əsasən sözügedən müqavilə, ortaq layihələrin inkşaf etdirilməsində köməklik edəcək.\nƏn böyük oyun platforması olan Steam hal-hazırda çökmüş vəziyyətdədir. Steam-ın niyə çökdüyü barədə hələki bir məlumat yoxdur. Dünən Steam Qış Endirimləri kompaniyası başlamışdı və böyük ehtimalla istifadəçilərin kütləvi şəkildə sayta girməsinə görə serverlər fəaliyyətini dayandıra bilər. Steama kiber hücum olması da istisna edilmir. Steam Status adlı bir Twitter hesabı bir qədər əvvəl Steamın saytına olan anlıq giriş sayını paylaşaraq Steam çökə bilər başlıqlı bir paylaşım eləmişdi. Dünyanın demək olar ki, heç bir yerində hal-hazırda Steama girmək mümkün deyil. Steam tərəfindən hələki bir açıqlama verilməyib.\n2017-ci ildə 95 faiz evlər internet ilə təmin ediləcək. Britaniya hökuməti super sürətli internet üçün 440 milyon funtsterlinq vəsait ayırıb. Layihəyə əsasən Birləşmiş Krallığın ən ucqar nöqtələri belə internet imkanlarından faydalana biləcək. 2017-ci ildə 95 faiz evlər internet ilə təmin ediləcək və 2020-ci ildə artıq Birləşmiş Krallığın 97 faiz əhalisi rabitə imkanlarına malik olacaq. Layihəyə əsasən internet sürətinin 100mb/s qədər yüksəldilməsi planlaşdırılıb.\n2018-ci ilədək 3-5 smartfon istehsalçısı “ağıllı” telefonlar bazarında elastik aparatlarını təqdim edə bilər. “Kolon Industries” şirkətinin top-menecerlərindən biri “The Korea Herald” nəşrinə müsahibəsində deyib ki, 2018-ci ilədək 3-5 smartfon istehsalçısı “ağıllı” telefonlar bazarında elastik aparatlarını təqdim edə bilər, 2019-cu ildə Koreyanın smartfon bazarında elastik qurğuların payı 20 faizə yaxınlaşa bilər. “Phone Arena” nəşri yazır ki, “Kolon Industries” şirkətinin adı geniş kütləyə naməlum olsa da, bu şirkət dünyada elastik displeylərdə şüşəni əvəz edən nazik plyonkaların yaradılması üçün lazımi rəngsiz polimidin yeganə kütləvi istehsalçısıdır. “Kolon Industries” şirkəti “Samsung” və “LG” şirkətlərinin tədarükçüsüdür, sonuncular elastik ekranların yaradılması üzərində fəal işləyirlər. Şirkətin polimid istehsalı üzrə bölməsinin direktoru Kanq Çunq-Seokun fikrincə, ilk elastik smartfonlar gələn il əlçatan ola bilər. Bu halda smartfonlarda elastiklik radiusu 5 millimetr təşkil edəcək. Xatırladaq ki, cari ilin iyununda “Lenovo” şirkəti “OLED” ekranla təchiz edilmiş elastik smartfonların iki prototipini təqdim edib.\nAralarındakı məsafə 13 kilometrdən bir az çox olan hər iki şəhər Fransanın cənubunda yerləşir. Fransanın milli poçt operatoru dünyada ilk dəfə dron vasitəsilə mütəmadi olaraq bağlama göndərməyə başlayıb. Ilk hava marşrutu ölkənin kiçik şəhərləri olan Puryer və Sen-Maksimen-la-Sent-Bom arasında çəkilib. Aralarındakı məsafə 13 kilometrdən bir az çox olan hər iki şəhər ölkənin cənubunda yerləşir. Puryer şəhərində startaplar üçün inkubator yerləşir. Oranın sakinləri üçün belə hava marşrutu əvəzsizdir. Ərazidə dronların qəbulu üçün meydança təşkil olunub. Bağlamanı alacaq şəxsə SMS gəldikdən sonra o, meydançaya gələrək bağlamanı götürə bilər. Çatdırılma həftədə bir dəfə həyata keçiriləcək. Dron çəkisi bir neçə kiloqram olan bağlamanı 50 kilometr məsafəyə daşıya bilər. Dronun maksimal sürəti 30 kilometr-saatdır.\nBir neçə ildən sonra robotlar insanları fiziki işlə yanaşı intellektual sahədə də əvəzləyə biləcək. Bəzi eksperlərin fikrinə görə, bir müddətdən sonra insanlar robotlarla rahat danışa biləcək. Perem universitetinin informasiya texnologiyası kafedrasının dosenti Dinara Qaqarinin sözlərinə görə, indiki zamanda robotlar insanları fiziki və kiçik intellektual sahədə əvəzləyə bilir, lakin bir neçə ildən sonra robotlar insanları ağır intellektual işlərdə də əvəzləyəcək. Bu isə əmək bazardında robotların insan əməyinin sıxışdırıb çıxarılması ilə nəticələnəcək. “TheFutureofJobs”-un analitik hesabatında qeyd olunub ki, Davos İqtisadi forumunda əldə olunan razılaşmaya görə, 2020-ci ildə əksəriyyəti ofis işiçisi olmaq şərti ilə 7 milyon insan ixtisar olunacaq.\n“VKontakte” sosial şəbəkəsi və “RuTracker” torrent-trekeri ABŞ-ın Ticarət Nümayəndəliyi İdarəsi tərəfindən yaradılan “ən pirat saytlar”ın “qara sıyahı”sına daxil edilib. Belə bir məlumat Qərbin ixtisaslaşdırılmış KİV-lərində dərc edilib. Onların əldə etdiyi məlumata görə, hər il tərtib olunan bu siyahıya ABŞ-ın kontent sənayesinə daha çox təhlükə yaradan fiziki və internet bazarlar daxil edilib. Bu siyahı ora daxil edilən internet portallarına qarşı ciddi sanksiyaların tətbiq edilməsini nəzərdə tutmur. Ancaq bu siyahı müəllif hüquqlarının monitorinqinə riayət edilməsi üçün istifadə olunacaq. Bu il tərtib edilən siyahıya həmçinin “ExtraTorrent”, “The Pirate Bay” və “Taobao” portalları da daxil edilib.\nHindistanın onlayn riteyli “Snapdeal” artıq evə çatdırılma ilə nağd pulların satışına başlayıb. “Snapdeal” özünün yeni “Cash@Home” xidmətini anons edib. Bunun sayəsində Hindistanın bəzi şəhərlərində müştəri 2 min rupi və ya təxminən 30 dollara qədər məbləği sifariş edə biləcək və kuryer köməyi ilə əldə edə biləcək. Bu addım ölkədə iqtisadiyyatın demonetizasiyası səbəbi ilə nağd pul çatışmazlığı ilə mübarizəyə yönəlib.\nVideo və kompüter oyunları bazarının araşdırılmasında ixtisaslaş “SuperData” şirkəti bu ilin nəticələrini dərc edib. Şirkətin analitikləri tərəfindən dərc edilmiş hesabata əsasən, geridə qoyduqda olduğumuz ildə sənayenin ümumi gəliri 91 milyard dollar təşkil edib. Onda kiberidmanın payı 0,9 milyard dollar olub. Ən böyük gəlir mobil oyunlar bazarında qeydə alınıb – 40,6 milyard dollar. Masaüstü oyunlar seqmentində 35,8 milyard dollar, konsol oyunlarda isə bu rəqəm 6,6 milyard dollar təşkil edib. Oyunlarla bağlı videokontent isə 4,4 milyard dollar göstəricisində dayanıb. Mütəxəssislər hesab edirlər ki, qiymətinin yüksək olması və daimi kontentin olmaması bu il virtual reallıq texnologiyasında gözləntiləri doğrultmayıb. Bu sahə 2,7 milyard gəlir gətirib.\nDünəndən başlayaraq populyar “Pokemon GO” oyununun versiyası “Apple Watch” cihazlarının sahibləri üçün də əlçatan olub. Artıq “Apple Watch” sahibləri öz cihazlarında ən populyar “Pokemon GO” oyununu oynaya biləcəklər. İstehsalçılar bu oyunun hələ payızda çıxacağını anons etmişdi, ancaq “ağıllı” saatlar üçün populyar oyunun Yeni il ərəfəsində istifadəsi mümkün olub. Bu versiya tam oyun deyil, çünki “Apple Watch”dakı bəzi imkanların bu cihaz üçün istifadəsi mümkün deyil. Belə ki, “ağıllı” saatlarda istifadəçi pokemonların olduğu yerləri tapa, virtual əşyaları toplaya bilir. Ancaq yeni personajın tutulması üçün “iPhone”dan istifadə etməli olacaqlar. “Pokemon Go” oyununun versiyasını ancaq “Apple” məhsullarında istifadə etmək olar. Oyunun digər istehsalçıların “ağıllı” saatlarında oynanılması hələlik təqdim edilmir.\nƏyilən smartfonlar mobil cihazlar bazarında olduqca populyar ola bilər. Cənubi Koreyanın “Konon Industries” şirkətinin nümayəndəsi Kan Çon-Seok əmindir ki, onların satış payı 20 faiz təşkil edəcək. “Kolon Group” əyilən cihazlar üçün xüsusi polimerlər istehsal edə biləcək bir çox şirkətlərdən biridir. Xüsusi plyonka yeni cihazlardakı şüşəni əvəz etməyə qadirdir. Hazırda şirkət öz texnologiyalarını “Samsung” və LG şirkətlərinə satır, baxmayaraq ki, bu təşkilatların nümayəndələri öz tədarükçüləri barədə heç bir məlumat vermirlər. “Kolon Group”un rəhbəri əmindir ki, ilk belə smartfonlar Cənubi Koreyada satışa çıxarılacaq. O, bu cür cihazları istehsal edəcək 5 istehsalçıdan 3-ü barədə də məlumat verib. “Samsung”, LG, “Xiaomi”, “Sony” və “Apple” şirkətləri OLED-in xeyrinə artıq LCD displeylərdən imtina ediblər. Belə ki, məhz onlar əyilməyə meyllidirlər və smartfonun əyilməsinə imkan verir.\n2017-ci ilin əvvəlində “Google” şirkəti “Android Wear 2.0” əməliyyat sisteminin bazasında iki yeni smart-saat istehsal edəcək. Hələlik saatların texniki xüsusiyyətləri barədə məlumat verilmir. “Ağıllı” saatlar hazırda “Google”un əməkdaşlıq etdiyi istehsalçının markası altında buraxılacaq. Bu barədə “Android Wear” nümayəndəsi Ceff Çanq bildirib. Bu əməliyyat sisteminin tətbiqi təkcə 2 flaqman cihazla məhdudlaşmayacaq. Digər şirkətlərin “Android Wear 2.0” əməliyyat bazasında olan smart-saatları da bazara çıxarılacaq. Cihazların texniki xüsusiyyətləri sirr olaraq qalır. Əldə olunan ilkin məlumata əsasən çox güman ki, bu cihazlar ürək ritmini ölçən monitora malik olacaq, LTE, həmçinin GPS-i dəstəkləyəcək.\n“Kaspersky Lab” və “Wargaming” şirkətləri “World of Tanks” oyunçularının internet təhlükəsizliyini artırmaq üçün birgə təşəbbüslə çıxış ediblər. Sözügedən şirkətlər əfsanəvi oyunun motivləri əsasında unikal dizayna malik “Kaspersky World of Tanks Edition” məhsulunu təqdim ediblər. Kifayət qədər tanınmış “Kaspersky Internet Security” bazası üzərində qurulmuş bu kompleks həll oyunçulara kompüterlərini kiberhücumlardan qorumaqla yanaşı, onlarda oyun hesablarının qırılması və bank hesabından pul oğurluqları haqqında aydın təsəvvür yaradır. “Kaspersky Lab” gündəlik olaraq bir hissəsi də oyunçulara yönəlmiş 300 mindən çox yeni zərərli fayllar aşkarlayır. Onlayn oyunlardan və bankinq sistemindən şifrələri daşıyan şəxsi məlumatlar risk altındadırlar. Cinayətkarlar personajları və oyun dəyərlərini oğurlamağa cəhd edir və daha sonra bu virtual artifaktları həqiqi pul müqabilində satmağa və hətta bank hesablarından pul oğurlamağa da cəhd edirlər. Belə ki, 2016-cı ildə bütün dünya üzrə 180 mindən çox qurğu onlayn oyunlarda hesabların oğurlanmasına fokuslanmış troyan virusu tərəfindən hücuma məruz qalıb. Məhz “World of Tanks Edition” oyunçularının mühafizəsi üçün “Kaspersky Lab” və “Wargaming” şirkətləri öz güclərini birləşdiriblər. “Kibercinayətkarlar üçün oyunçular əvəzedilməz tapıntıdır. Oyunçular üçün isə daha çox qazanmaq və inventar əhəmiyyətlidir. Oyun dəyərlərinin və ya ümumilikdə, hesabın itirilməsi oyunçu üçün əsl fəlakətə çevrilə bilər. Bundan başqa, qara bazarda bu cür istifadə olunmuş hesablar daha bahadır. “Kaspersky Lab” şirkətinin məhsulları ənənəvi olaraq təhlükəsizliyi ən yuxarı səviyyədə təmin edirlər. Buna görə də bizim oyunçularımız öz oyun mülkindən narahat olmaya bilərlər”, – deyə “Wargaming” şirkətinin biznesin inkişafı üzrə aparıcı meneceri Yuliya Orlova qeyd edib. “Son zamanlar onlayn oyunlarda real pul müqabilində alınması mümkün olan obyektlərin sayı getdikcə çoxalır. Buna görə də cinayətkarlar aktiv şəkildə oyun hesablarından məlumatları əldə etməyə cəhd göstərirlər. Daha sonra əldə olunan məlumatlar hazırda sayı artmaqda olan xüsusi mağazalarda satışa çıxarılır. Biz bir daha bütün istifadəçilərə oyun zamanı daha ehtiyatlı olmağa və ilkin təhlükəsizlik qaydadalarına əməl etməyə çağırırıq. İlk növbədə, şübhəli mənbələrdən oyunlara qeyri-rəsmi “patch”lar yüklənilməməlidir. Belə ki, onlar oyun hesabından və ya bank kartından şifrələri oğurlayan zərərli proqramlar daşıya bilərlər. İkinci nəzərə alınmalı amil isə hesab məlumatlarını daxil etməyi tələb edən məktublara ehtiyatlı yanaşmaqdır. Diqqətsiz şəkildə göndərilən keçidə daxil olmaqla fişinq saytına daxil ola bilərsiniz. Son olaraq kompleks mühafizə həllinin quraşdırılması sizə kiberhücumlar haqqında unudub oyundan zövq almaq şansı verməklə yanaşı, sizi digər bütün internet təhlükələrindən qoruyur”, – deyə “Kaspersky Lab” şirkətinin biznesin inkişafı üzrə baş meneceri İrina Potanina bildirib. “Kaspersky World of Tanks Edition” məhsulunun üzərində qurulduğu “Kaspersky Internet Security” zərərli proqramların təyin edilməsi və bloklanması üçün ən müasir texnologiyaları, antifişinq xüsusiyyəti, istismara qarşı avtomatik mühafizə, login və parolun daxil edilməsi üçün virtual klaviatura və digər bu kimi funksiyaları özündə birləşdirir. Bundan başqa, bura sistem resurslarından minimal dərəcədə istifadə edən və istifadəçinin oyunu bütöv ekran rejiminə keçirdiyi halda bir müddətlik bildirişləri dayandıran xüsusi oyun rejimi də daxildir. “Kaspersky World of Tanks Edition” məhsulunu http://wot-virusa.net veb-saytından əldə etmək mümkündür. Təklif Azərbaycan, Belarus, Ermənistan, Gürcüstan, Qazaxıstan, Qırğızıstan, Moldova, Rusiya, Tacikistan, Türkmənistan, Ukrayna və Özbəkistanda keçərlidir.


Səlim Müslümov 30-a yaxın əlili Türkiyəyə göndərdi – FOTO » Xeberaz.az\nOnlar 5 ulduzlu oteldə yerləşdiriləcəklər.\nƏmək və Əhalinin Sosial Müdafiəsi Nazirliyi tərəfindən 28 nəfər əlilliyi olan şəxs Türkiyəyə bərpa müalicəsinə yola salınıb.\nNazirliyin İctimaiyyətlə əlaqələr şöbəsindən Oxu.Az-a verilən məlumata görə, əlilliyi olan şəxslərin yola salınması zamanı ƏƏSMN-nin nazir müavini Natiq Məmmədov həmin şəxslərin Türkiyənin Dənizli bölgəsində yerləşən Nobel Tibb Mərkəzində bərpa-müalicə kursu keçəcəklərini bildirib.\n“Dənizli bölgəsi müalicəvi təbii resursları, o cümlədən mineral bulaqları, şəfalı suyu, təbii palçıq sahələri və s. ilə zəngin bir sanator-kurort məkanı kimi dünyada məşhurdur. Buradakı Nobel Tibb mərkəzi səmərəli fizioterapevtik müalicə metodları (hidroterapiya, palçıq müalicəsi, tibbi masaj, sudaxili məşqlər, mexanoterapiya, hidroprosessor və s.), peşəkar həkim-reabilitoloq personalı və xidmət səviyyəsi ilə nüfuz qazanmış bərpa müəssisələrindən biridir. Mərkəzdə bölgənin qeyd olunan müalicəvi təbii potensialından geniş istifadə olunmaqla yanaşı ən müasir tibbi reabilitasiya vasitələri tətbiq olunur və aparılan bərpa-müalicə prosedurları əlilliyi olan şəxslərin səhhətində ciddi yaxşılaşma yaradır”, - deyə N.Məmmədov əlavə edib.\nN.Məmmədov bildirib ki, ölkədə bütün sosial proqramların cari ildə də uğurla davam etdirilməsi əlilliyi olan şəxslərin və sağlamlıq imkanları məhdud uşaqların xaricdə ixtisaslaşmış bərpa-müalicəsinin təşkili sahəsində də özünü göstərir: “Bu il ərzində nazirlik tərəfindən 115 nəfər əlilliyi olan şəxsin və valideynlərindən birinin müşaiyəti ilə 75 nəfər sağlamlıq imkanları məhdud uşağın, ümumilikdə 190 nəfərin xaricdə ixtisaslaşmış bərpa-müalicəsinin təşkili nəzərdə tutulur. Bu da ötən ilin müvafiq göstəricisi ilə müqayisədə 20%-dək çoxdur”.\n27-09-2016, 10:53 Türkel Kərimlinin ABŞ sərgüzəştlərindən ŞOK FAKTLA\n8-09-2017, 11:42 Arvadımı Azərbaycana qoymadım" - Corc Kluni\n28-06-2017, 13:12 Yediyimiz kolbasalar necə hazırlanır? - ARAŞDIRMA\n7-11-2016, 16:50 "Anadan olandan öyrətmişəm" - Ailənin soyuq havadakı dəniz sevgisi - VİDEO\n3-03-2017, 20:50 Salvador Dali'nin küsülü olduğu bacısına çəkdiyi portret hərracda satılıb


İrevanda ABŞ-ın sorğusu ile Rusiya vetendaşı tutuldu - Azadliq Xeber\nİrevanda ABŞ-ın sorğusu ile Rusiya vetendaşı tutuldu\nİrəvanda ABŞ-ın sorğusu ilə Rusiya vətəndaşı tutuldu\n27.08.2016 / 21:36 xeber –\nİrəvan hava limanında ABŞ-ın sorğusu əsasında Rusiya vətəndaşı saxlanılıb.\nAPA-nın “RİA Novosti”yə istinadən verdiyi xəbərə görə, bu barədə “Layf” nəşri hüquq-mühafizə orqanlarındakı mənbə bildirib.\nSaxlanılan Sergey Mironovun informasiya texnologiyaları sahəsinin mütəxəssisi olduğu bildirilir. Məlumata görə, ABŞ Sergey Mironovu silah alverində şübhəli bilərək beynəlxalq axtarışa verib. Mironovun həyat yoldaşı saxlanılma barədə Rusiya səfirliyini məlumatlandırıb.\nNəşr Mironovun adının İnterpolun beynəlxalq axtarışa elan olunan şəxslərin siyahısında olmadığını iddia edir.


Muxtar respublikada yanğınsöndürənlərin peşə hazırlığı artırılır - AZƏRTAC – Azərbaycan Dövlət İnformasiya Agentliyi\nBabək, 12 fevral, AZƏRTAC\nNaxçıvan Muxtar Respublikası Fövqəladə Hallar Nazirliyinin iş planına uyğun olaraq Babək Rayon Dövlət Yanğın Təhlükəsizliyi Şöbəsində “Gündəlik həyat fəaliyyətinin təmin edilməsi, yanğınsöndürmə xidmətinin təşkili və aparılması” mövzusunda nümunəvi məşğələ təşkil edilib.\nMuxtar respublikanın Fövqəladə Hallar Nazirliyinin mətbuat xidmətindən AZƏRTAC-ın Naxçıvan bürosuna bildirilib ki, məşğələnin əsas məqsədi növbətçi yanğınsöndürmə xidmətlərinin şəxsi heyətinə xidmətin təşkili və aparılması, növbələrin dəyişdirilməsi, daxili naryadın aparılması zamanı nizamnamələrin tələblərinə uyğun fəaliyyəti təşkil etmək, şəxsi heyətin peşə hazırlığı səviyyəsini artırmaq məqsədilə yanğın xilasetmə hazırlığı üzrə normativləri yerinə yetirmək bacarıqlarını təkmilləşdirməkdən ibarət olub.\nMəşğələnin planına uyğun olaraq ilk növbədə növbətçi yanğınsöndürmə xidmətlərinin yerbəyerinin keçirilməsi qaydası məşq etdirilib, fiziki idman hazırlığı üzrə çalışmalar yerinə yetirilib, şəxsi heyətdən yanğın xilasetmə hazırlığı üzrə normativlərin təlimata uyğun qəbul olunması təmin edilib. Daha sonra növbətçi yanğınsöndürmə xidməti rəisləri tərəfindən xidməti sənədlərin işlənilməsi, radio rabitə vasitələri ilə danışıq qaydaları, şəxsi heyətin həyəcan siqnalı ilə çağırış qaydaları və radiotelefonçulara aid sənədlərin işlənilməsi əyani şəkildə şəxsi heyətə çatdırılıb.\nTəlimdən və yanğından sonra yanğınsöndürmə avtomobillərinə, yanğın-texniki vasitələrə texniki qulluğun göstərilməsi, yol vərəqlərinin düzgün doldurulması üzrə aidiyyəti vəzifəli şəxslərin vəzifə borclarının yerinə yetirilməsi qaydası şəxsi heyətə öyrədilib.\nYekunda maddi vəsaitlərin uçotunun, aylıq, rüblük və illik üzləşmələrin aparılması, həmçinin anbara mədaxil və məxaric olunan əşya-əmlaklarının qeydiyyatının aparılması üzrə anbar rəislərinin nəzəri bilikləri təkmilləşdirilib.\nAZERTAG.AZ :Muxtar respublikada yanğınsöndürənlərin peşə hazırlığı artırılır


“Düşmənin arzusu ürəyində qalacaq” – Rufiz Qonaqov – Turkustan.info\n“Düşmənin arzusu ürəyində qalacaq” – Rufiz Qonaqov\n04 İyul 2018 15:56\n“Azərbaycan güclü dövlətdir və ölkəmizdə heç bir təxribat baş tuta bilməz . Bunu ölkəmizin düşməni də yaxşı bilir”.\nSon günlər ölkəmizdə yaşanan enerji və bəzi komunal çətinliklərlə bağlı Agyol.az -a fikirlərini bildirən Prezident yanında QHT -lərə Dövlət Dəstəyi Şurasının üzvü , BMAM sədri Rufiz Qonaqov bildirib ki, hər bir vətəndaş istənilən çətinlik və problemin həllində ilk növbədə Prezident İlham Əliyevə və dövlətimizə güvənir.\n“Azərbaycan güclü dövlətdir və ölkəmizdə istənilən təxribatlar törətmək mümkün deyil. Bunu ölkəmizin düşməni də bilir. Dünyanın hər bir ölkəsində enerji , komunal kimi problemlər , təbii fəlakətlər baş verə bilir. Bundan heç bir ölkə suğortalanmayıb. Hər gün müxtəlif ölkələrdə yüzlərlə belə hallar baş verir. Bu, müvəqqəti çətinlik də artıq arxada qalacaq. Günahkarlar sözsüz ki , cəzasını alacaq. Bu məsələlər ölkə Prezidenti cənab İlham Əliyevin birbaşa nəzarətindədir. Prezidentin sərəncamı ilə artıq müvafiq Dövlət Komissiyasıda yaradılıb . Ən qısa zamanda Dövlət Komissiyası bununla bağlı bütün məsələlərə aydınlıq gətirəcək. Bütün vətəndaşlarımız təmkinli olmalı, sosial şəbəkələrdə hər hansı panika yayanlara inanmamalıdır. Ölkəmiz müharibə şəraitindədir və bundan istənilən təxribatlar törətmək və dezinformasiyalar yaymaq istəyənlərə şərait yaratmaq olmaz.\nAzərbaycan hər zaman olduğu kimi istənilən çətinliyin öhdəsindən gələn ölkədir. Ölkəmizin gücü bizi gözü götürməyənləri və düşməni narahat edir. Lakin düşmənin arzusu ürəyində qalacaq”- deyə, o bildirib.


Orqanizmi toksinlərdən sürətlə təmizləməyin 11 yolu | TurpKimi.com\nOrqanizmi toksinlərdən sürətlə təmizləməyin 11 yolu\nƏtrafımızda o qədər çox toksin və toksiki maddə var ki, vücudumuz onlara qarşı müdafiəsiz qalır.\n30.04.2021 18:44 4 dəq oxuma\nYeməklərdə, içkilərdə hətta havada belə pesdisit, civə, hətta uran kimi kimyəvi toksinlər var. Bütün bunlar sağlamlığımıza güclü təsir edir. Ancaq detoks etməklə toksinlərin vücudumuza vurduğu ziyanı azalda bilərik.\nTurpKimi.com toksinlərin vücudumuzdan çıxarılma, təmizləmə üsullarından yazacaq. Beləliklə, orqanizmdə yığılıb qalan toksinlərdən sürətli bir şəkildə necə azad olmaq olar?\n1. Aktivləşdirilmiş kömür istifadə edin\nAktivləşdirilmiş kömür əsasən yanmış odun və Hind qozu qabıqlarından ibarətdir. Yanmış maddənin oksigeni yoxdur və çox əmicidir. Bədəninizdəki toksinlərin, ağır metalların və zəhərlərin çoxunu sözün tam mənası ilə söküb ata bilər.\nMütəxəssislər yeməkdən və ya spirt istehlakından əvvəl istifadə edilməsini tövsiyə edir. Həkimlə də məsləhətləşməkdə fayda var.\n2. Bol su üçün\nSu zərərli maddələri təmizləmək üçün təbii qaynaqdır. Nə qədər çox içsəniz, bir o qədər də bədəninizdəki toksinlər sürətlə sidiklə birlikdə atılar.\nBədəninizi təmizləməyə kömək edən möcüzəvi bir içki də var. var: 1 litr suya 2 yemək qaşığı alma sirkəsi əlavə edib çalxalayın. Gün ərzində bu qarışığı için.\n3. Rəfinə edilmiş şəkərdən qaçın\nRəfinə edilmiş şəkərlər və süni dadlandırıcılar orqanizmin təbii maddələr mübadiləsini pozur və qanda çoxlu miqdarda qlükozanın yığılmasına səbəb olur. Beləcə, çəkini artıraraq diyabet, ürək xəstəliklərinə tutulma riskini də çoxaldır.\nBu vərdişinizi qəhvəyi şəkər, ağcaqayın siropu və digər sağlam dadlandırıcılara dəyişin.\nŞirniyyata olan istək artdıqca bədəninizin əslində şəkərdən nə qədər xilas olmağa ehtiyacı olduğunu anlayacaqsınız.\n4. Orqanik, təbii qidalar yeyin\nOrqanik tərəvəzlər, meyvələr həşərat dərmanı və ya antibiotik kimi toksinlər ehtiva etməz. Orqanik qida maddələr mübadiləsini yaxşılaşdırır və gərəksiz toksiki elementləri vücuddan uzaqlaşdırmaq üçün həzm sisteminin daha yaxşı işləməsinə kömək edir.\n5. Havanı toksinlərdən təmizləyin\nAçıq pəncərələrdən evinizə toksinlər və toksik maddələr girə bilər. Bu səbəblə havanı təmizləmək, zərərli və zəhərli şeyləri tənəffüs yolları ilə almadığınızdan əmin olun.\nBunun üçün kiçik diametrdə bir hava təmizləyici ala bilərsiniz. Mebellərin sadəcə tozunu almaq və yerləri yaş bir bezlə təmizləmək də buna kömək edəcək.\n6. Səhər qəhvə deyil, yaşıl çay için\nQəhvə, xüsusilə filtr edilmədiyində xolesterol səviyyəsini artıran diterpenoid molekulu olan kafestol ehtiva edir. Pis xolesterolun yaranmasından qaçınmaq üçün də yaşıl çay və ya hər hansı bir bitki çayı için.\n7. Müəyyən fasilələrlə oruc tutun\nYeyirik, yeyirik, yeyirik. Bu yediyimiz şeylərin çoxu işlənmiş qidalardan və rəfinə edilmiş şəkərlərdən ibarətdir. Bir və ya iki gün oruc tutmaq, bədəninizi zərərli maddələrdən təmizləyir və iştahınızı azaldaraq sizi daha sağlam bir bəslənmə formasına hazırlayır.\n8. Saunaya gedin və idmanla məşğul olun\nTərləmə, bədəni toksinlərdən təmizləməyin təbii yollarından biridir. Nə qədər çox tərləyərsinizsə o qədər tez təmizlənərsiniz. Sauna bunun üçün seçim edilə bilər, ancaq bəzi sağlamlıq problemləri olanlar üçün yüksək istiliyə məruz qalmaq tövsiyə edilmədiyindən getməzdən əvvəl həkiminizlə məsləhətləşin.\nTərləməyin bir başqa yolu da idman etməkdir. Sizə ən uyğun olanını seçərək bunu təkrarlayın. Dərinizi tərdən təmizləmək üçün daha sonra duş almağı unutmayın!\n9. Probiotikləri və ya probiotik yeməkləri sevimli qidalarınızın siyahısına daxil edin\nHəzm sistemi və nə qədər yaxşı işləyərsə, demək ki, bədən bir o qədər yaxşı təmizlənir. Mədənizin və bağırsaqlarınızın işini asanlaşdırmaq üçün möhkəmlətmə olaraq probiotiklər alın və ya probiotik yeməklər istehlak edin.\nProbiotik baxımından ən zəngin qidalardan biri kefir və ya qatıqdır. Gündə ən az bir dəfə istehlak etməyə çalışın. Həzm sisteminiz sizə bunun üçün təşəkkür edəcək!\n10. Detoks təsirli kokteyllər hazırlayın\nYemə vərdişlərini dəyişdirmək, detoks etmək orqanizmi təmizləyir. Çiy yeməklərdə olan lif həzmi asanlaşdırır, bədənin təmizlənməsinə kömək edir.\nMeyvə, tərəvəzlərlə və ya kefir, qatıq kimi probiotik qidalardan kokteyllər hazırlayın. Sadəcə olaraq yaxşı yetişmiş və yaxşı yuyulmuş olduğundan əmin olun.\n11. İon detoksu\nİon detoksu bədəni toksinlərdən təmizləməyin başqa bir yoludur. Yaxşı, bu üsul nədir, necə tətbiq olunur?\nAyaqlar su ilə dolu bir cihazın içinə yerləşdirilir.\nAyaqlarda bədəndəki hər bir orqanla əlaqəli olan nöqtələr var və cihaz işə düşəndə bu nöqtələrdən hüceyrə divarları arasındakı yığılan zəhərli maddələr çıxmağa başlayır. Bu şəkildə toksinlər bu nöqtələrdən bədəndən suya atılır. Bu əməliyyat təxminən 30 dəqiqə davam edir.


Amerika inqilabı: uzun ada döyüşü\nƏSas Tarix Long Island döyüşü\nLong Island döyüşü, New York\nLong Island döyüşü İnqilab Müharibəsinin ən böyük döyüşü idi. Bu həm də İstiqlal Bəyannaməsindən sonra baş verən ilk böyük döyüş idi.\nDöyüş Long Island-ın cənub-qərb hissəsində, New York . Bu bölgəyə bu gün Brooklyn deyilir və döyüşə tez-tez Brooklyn Döyüşü deyilir. Döyüş 27 Avqust 1776-cı ildə İnqilabi Müharibənin əvvəllərində baş verdi.\nLong Island döyüşüDomenick D'Andrea tərəfindən Komandirlər kimlərdi?\nAmerikalılar General George Washington-un ümumi əmri altında idilər. Digər mühüm komandirlər arasında İsrail Putnam, William Alexander və John Sullivan da var idi.\nİngilislərin əsas komandiri General William Howe idi. Digər generallar arasında Charles Cornwallis, Henry Clinton və James Grant da var.\nİngilislər nəhayət 1776-cı ilin martında Bostondan qovulduqda, George Washington tezliklə geri dönəcəklərini bilirdi. Amerikanın ən strateji limanı Nyu-York idi və Vaşinqton İngilislərin əvvəlcə oraya hücum edəcəyini doğru təxmin etdi. Vaşinqton ordusunu Bostondan Nyu-Yorka getdi və şəhəri qorumağa hazırlaşmağa başlamalarını əmr etdi.\nƏlbəttə, iyul ayında böyük bir İngilis donanması New York sahillərinə gəldi. Nyu Yorkun üzbəüz Staten Adasında düşərgə qurdular. İngilislər Vaşinqtonla danışıqlar aparmaq üçün adamları göndərdi. Təslim olacağı təqdirdə ona kraldan bir əfv təklif etdilər, lakin o cavab verdi: 'Heç bir günah işlətməyənlər əfv istəmirlər.'\n22 Avqustda İngilislər Long Island'ya qoşun enməyə başladı. Amerikalılar müdafiə mövqelərində qaldılar və İngilislərin hücumunu gözlədilər.\nİngilislər ilk olaraq 27 avqustun səhər tezdən Amerika müdafiəsinin mərkəzinə kiçik bir qüvvə göndərərək hücuma keçdi. Amerikalılar diqqəti bu kiçik hücuma yönəltdikdə, İngilis ordusunun əsas qüvvəsi şərqdən Amerikalıları az qala əhatə etdi.\nMerilend 400 İngilisləri təxirə saldı\nABŞ ordusuna geri çəkilmək üçün vaxt verin\nAlonzo Chappel tərəfindən: Bütün ordusunu İngilislərə itirmək əvəzinə, Vaşinqton orduya Brooklyn Heights-a geri çəkilməsini əmr etdi. Daha sonra Merilend 400 kimi tanınacaq Merilenddən bir neçə yüz adam, ordu geri çəkilərkən İngilisləri dayandırdı. Onların çoxu öldürüldü.\nİngilis liderlər amerikalıları bitirmək əvəzinə hücumu dayandırdılar. İngilis qoşunlarını Bunker Təpəsi Döyüşündə olduğu kimi ehtiyacsız yerə qurban vermək istəmirdilər. Amerikalıların qaçmağa bir yolu olmadığını da düşündülər.\n29 Avqust gecəsi, Vaşinqton ordusunu xilas etmək üçün çıxılmaz bir cəhd etdi. Hava sisli və yağışlı olduğundan onu görmək çətin idi. Adamlarına susmağı əmr etdi və yavaş-yavaş Şərq çayı üzərindən Manhattana getmələrini əmr etdi. Ertəsi səhər İngilislər oyandıqda, Kontinental Ordu getmişdi.\nLong Island-dan topçu çəkilişi, 1776\nMənbə: Werner Company, Akron, Ohio Nəticələr\nLong Island döyüşü İngilislər üçün qəti bir qələbə idi. George Washington və Continental Army sonda Pensilvaniyaya qədər geri çəkilmək məcburiyyətində qaldı. İngilislər İnqilabi Müharibənin qalan hissəsi üçün New York şəhərinin nəzarətində qaldılar.\nLong Island döyüşü haqqında maraqlı faktlar\nİngilislərin 20.000, Amerikalıların isə 10.000 əsgəri var idi.\nİngilis qoşunlarının təxminən 9000-i Hessianlar adlanan Alman muzdluları idi.\nAmerikalılar 300-ü öldürüldüyü 1000-ə yaxın itki verdi. Təxminən 1000 amerikalı da ələ keçirildi. İngilislər 350 itki verdi.\nDöyüş hər iki tərəfə də müharibənin asan olmayacağını və çox adamın bitmədən öləcəyini göstərdi.\ngermantown döyüşündən əvvəl İngilislər hansı əhəmiyyətli bir Amerikan şəhərini ələ keçirdi?\nmonro doktrinasının məqsədi idi


İNƏK NEçƏ ILDIR EVDƏ YAŞAYIR, INƏK YAŞI VAR - HEYVANLAR - 2021\nİnək neçə ildir evdə yaşayır?\nRusiyada inəklərin ömür uzunluğu bəzi ölkələrdə bir neçə səbəbdən azdır, lakin mal-qara qorunması hələ də iqtisadi baxımdan canlıdır və tələb olunur. Evinizdəki heyvanların mümkün qədər uzun müddət yaşamaları və çoxlu süd verməsi üçün onların ömrünə təsir edən bütün amillər barədə məlumat verməlisiniz. Evdə və fermalarda nə qədər inək, eləcə də mal-qaranın yaşını necə düzgün müəyyənləşdirə biləcəyini sizə xəbər verəcəyik.\nHəyatın müddətini müəyyənləşdirir\nHər canlı məxluq kimi bir inək həyatını uzatmaq və ya qısaltmaq üçün bir sıra amillərdən təsirlənir:\nyaşayış yeri, ərazi (yaxınlıqdakı bataqlıqlar, dəniz səviyyəsindən yüksəklik);\nmal-qaranın genetik xüsusiyyətləri, keçmiş xəstəliklər.\nƏhəmiyyətli bir faktor da sahibinin və ya heyətin (heyvanlar fermada olarsa) sevgisidir. Sevindirici müalicə və yaxşı bir rəftar, stressin olmaması, müsbət bir atmosfer deməkdir. İnəklər təhdid hiss etmirlər, yəni sülh yolu ilə yatırlar, daha yaxşı yeməklə, daha çox süd verirlər və onların ömrü uzanır.\nYeri gəlmişkən, inəklər ən uzun və məhsuldar yaşayan İsraildə olan təsərrüfatlarda müsbət mühit yaratmağa böyük diqqət yetirilir. Heyvanlar mütəmadi olaraq sakit, melodik musiqi əhatə edir. Hər biri üçün - fərdi yanaşma.\nBir inək nə qədər yaşayır?\nBir inək üçün Rusiyada ortalama ömür uzunluğu maksimum 20 ildir. Əslində, tez-tez az olur - təxminən 15 ildir. Dünyada 40 ilədək yaşayan real uzun ölən var. İrlandiyadan məşhur Böyük Bertha 49 il yaşadı. Doğrudur, bu nadir bir istisna.\nƏn uzun inək Hindistanda həyatdan zövq alır. Bu, təəccüblü deyil: ölkəmizdə, bir heyvanın süt verən aktivliyi dayandırdıqda, ət üçün göndərilir və bu ölkədə inəkləri öldürmək qadağandır, müqəddəsdir.\nQeyd edək ki, "köhnə qadınlar" fermer təsərrüfatında mal-qaranın saxlanması barədə danışsaq, yalnız qadınlar arasında olur. Bulls ən çox 15 il yaşayır. Bu sadəcə izah olunur. Males əsasən dölləyicilər kimi saxlanılır. 14 yaşına çatdıqdan sonra cinsi funksiyasını itirirlər və məzmununda heç bir nöqtə yoxdur - buğda ət göndərilir. Bundan əlavə, əgər kişilər evdə çox fəal istifadə olunarsa, onun yaşını daha da azaldır. İnəklərin ömür sürəti də cinsdən asılıdır.\nFermada olan mal-qara artıq uzun ömürlüdür, ancaq 10-15 ildən artıq müddətdə saxlamaq üçün sərfəlidir.\nEvdə bir inək həyatı\nİnəkin yaşadığı neçə il də evdə və ya istehsalda saxlanılmadığına bağlıdır. Təəssüf ki, bu gün heyvanlar tez-tez adi kənd həyətində tapılmır. Rusiyada bütün mal-qaranın 80% -dən çoxu böyük təsərrüfatlardakı mütəxəssislər tərəfindən qorunur.\nAncaq bəzi insanlar üçün, köhnə günlərdə olduğu kimi, inək də çörək qazanan qalır. Eyni zamanda, təsərrüfatda 1-2 heyvan olduqda, fərdi yanaşma və yaxşı qayğı göstərmək kifayətdir. Sığırlar daha çox qiymətlidir, qırğın göndərmək üçün tələsik deyil. Bütün bunlar inəklərin evdə neçə il yaşayır. Onların ömrü iş yerindəki yaxınlarına nisbətən daha uzundur.\nŞəxsi sektorda bir inək inkişafın bir neçə mərhələsindən keçir: yetkinlik (1-1,5 il), aktiv buzlanma və laktasiya (14,5 ilədək), yaşlanma (15 ildən sonra).\nYetkinliyin bütün dövründə bir inək 12 dəfə qədər həll edə bilər, lakin tez-tez doğuş bədəni böyük ölçüdə bədənin qoyduğu üçün heyvanların həyat sürətini mənfi təsir göstərir.\nİşdə həyat daha çətindir və daha qısa\nFermalarda, neçə inək yaşadıqları böyümənin, cinsin və məhsuldarlığın məqsədi ilə bağlıdır. Beləliklə, süt cinslərinin nümayəndələri (məsələn, Gölşın və Ayşırski) ətdən daha uzun yaşayırlar. Buradakı nöqtə, əvvəlcədən qırğın üçün əvvəlcədən göndərilməyəcək, yalnız orqanizmlərin müxtəlif dayanıqlılığı var.\nHəmçinin, inəklər sürətlə yüksək süd verimini göstərən ətə qoşulurlar. Bu aydınlıq tələb etmir, çünki belə bir heyvanı qoruyub saxlamağın aydındır.\nBir fermada yaşayan bir insanın nə qədər çox təsir etdiyini ciddi bir faktdır. Eyni otağında bir çox heyvan olduqda, virusların, bakteriyaların, parazitlərin yayılması riski həmişə böyükdür. Bundan əlavə, demək olar ki, bütün heyvandarlıq çirklənmiş və ya sadəcə aşağı keyfiyyətli ola bilər ki, eyni yem alır. Sonuncu vəziyyətdə heyvanlar həzmdən əziyyət çəkirlər. Sığırların saxlanılması üçün yaxşı şərait olsa da, bir sürü xəstəlikdən sığortalanmır. Fermalarda isə xəstəliyin baş verdiyi bir çox insanın həyatını aldığı hallar var.\nÜmumiyyətlə, bir inək həyatında istehsal yalnız 6-7 il ola bilər. Əslində, bir neçə buzovdan sonra laktasiya intensivliyi azalır və sonra heyvanlar qarğıdalı və qırğın üçün gedir.\nƏlbəttə ki, istisnalar var. Bəzi inkişaf etmiş təsərrüfatlarda mal-qara kifayət qədər uzun yaşayır.\nBir inəyin necə köhnə olduğunu müəyyənləşdirmək\nBəzən buzov deyil, yetkin bir heyvan almaq lazımdır. İlk baxışdan, o, nə qədər köhnə olduğu aydın deyil, ancaq inək yaşı satın alındıqda son dərəcə mühüm şərtdir. Bir çanta içində bir pişik satın almadan, inəklərin "icarəsini" müstəqil hesablamaq lazımdır.\nƏn etibarlı yol, heyvanın təxminən yaşını təyin etməkdir. Hesablamada, ortalama parametrləri alırıq, çünki dişlərin böyümə sürəti, emal aşınması cins və qidaya görə dəyişir. Məsələn, mal əti sığırlarında dişlər südündən daha sürətli böyüyür və kobudluq bolluğu emalın sürətlə silinməsinə səbəb olur.\nYəni yaşı necə təyin etmək olar? Dana ağzını (ya da yetkin heyvanı) açmaq və incisorlara baxmaq lazımdır. Ortalamalara qarmaqlar deyilir, ikincisi ortadakı ortalardır, daha da uzaqdır - xarici ortalar (fərqli bir şəkildə, kənarları). Yalnız 6 nəfər.\nDana buzovları qarmaqların daxili səthində emalını itirir. 14 ay içərisində daxili orta kəsiklər silinir və 18 aya qədər itir. İki ildir süd qarmaqları daimi olaraq dəyişir. Eyni zamanda, süd dişləri incə və kəskindir. Dişlərin tamamilə dəyişməsi 4 ildir.\nBeş illik sərhəd okyanusun yuxarı hissəsi ilə müəyyən edilə bilər - bu azalmağa başlayır. Bundan əlavə, siz artıq incisors arasında boşluqlar bilərsiniz.\n10 il içində incisorlar daha incə və qısa olur və bütün dişlər kvadrat halına gəlir. 12 yaşından sonra yaşı müəyyənləşdirmək artıq problemlidir.\nÜmidvarıq ki, yazımız sizin üçün faydalıdır. Bütün suallarınıza bu cür cavablar taparsan.\nŞərhlərdə fikirlərini bölüşün.


“Sizə də elə gəldi ki, Şəmkirdə yas yasağı var, ancaq yerli əhali buna əməl etmir? Mən o icra başçısının elədiyi "artist"liyə bir qədər sonra qayıdacağam, hələliksə onu deyim ki, Şəmkir ölkənin ən imkanlı rayonlarından biri olmasına baxmayaraq, hüzr məclislərində təmtəraqlı ehsan verməkdən ilk imtina etmiş əyalətlərdən biridir”.\nMia.az Yenisabah.az-a xəbər verir ki, bunu keçmiş millət vəkili Etibar Hüseynov Şəmkir rayonunun icra başçısı Alimpaşa Məmmədovun yas məclisini dağıtması ilə bağlı video xəbəriə münasibət bildirərkən deyib.\nE. Hüseynov bildirib ki, uzun illərdir Şəmkirdə süfrəyə yalnız halva, pendir-çörək-salat və dovğa qoyulur. Karantin dövründə də çadır qurulmasından imtina edilib. Hər kəs həyətində imkan dərəcəsində yığcam hüzr məclisləri edir:\n“Bunu qadağan etmək olmaz. Toyu, ad günü, son zəngi təxirə salmaq olar. Amma ölüm, faciə çağrılmamış qonaqdı. Adını çəkdiyim tədbirlərdən fərqli olaraq onu qabaqcadan planlaşdırmaq, hazırlıq görmək olmur. İnsan həyatının ən ağır durumu doğmalarını, yaxınlarını itirdiyi andır. Həmin vaxt sən bacı-qardaşın, qohum-əqrabanın, dost-tanışın, el-obanın faciə yiyəsinin başına toplaşmağa necə qadağa qoya bilərsən ki? Xüsusən də sonu bilinməyən, müddətsiz bir müddətə. Ona görə də insanlarımız da heç nəyə baxmadan, amma bir daha qeyd edirəm ki, maksimum yığcam şəkildə, öz həyət-bacasında bu məclisləri keçirir. Mən ümümiyyətlə, yas məclislərinin əleyhinəyəm”.\nE. Hüseynov deyib ki, bu məsələdə Avropa dəyərlərinin tərəfdarıdır. Amma 100 illiklər boyu formalaşıb-kök atmış, "əcaib-qəraib" bəzi adət-ənənələrimizdən də bir ilin içində imtina edib, azad olmaq olmur: “Öz uğursuz qaydaları ilə günü-gündən hörmətdən düşmüş, artıq bir lağlağı obyektinə çevrilmiş "Operativ qərargah" da nəhayət ki, bu barədə daha dolğun, reallığa söykənən qərarlar qəbul etməlidir. Necə ola bilər ki, sən şəhərdə adi bir avtobusda, metro vaqonunda, marketdə qayda-qanun yarada bilmirsən, amma insanlara yas məclisi keçirməyə qadağa qoyursan? Necə ola bilər ki, sərt karantin tətbiq olmayan bir rayonda kafe-restoranlar gecə-gündüz işləsin, dolub-daşsın amma 30-40-50 adam yığışıb 2-3 saat ərzində, bir stəkan çay içib, ev yiyəsinə baş sağlığı verə bilməsin?\nAmma üstündən 2 gün keçməmiş adam əli kameralı jurnalistləri başına toplayıb gedib kiminsə yas məclisini dağıdır. Hüzr sahibini, məclisə glənləri cərimələdir, mollanı polis şöbəsinə apardır. Bundan DTX-nın hazırladığı süjetlərə bənzər rolik hazırlayıb sosial şəbəkələrdə "Şəmkir rayon İcra başçısı yanında Operativ qərargah" leyblıyla paylaşılır.\nOnda sual olunur: nədən sənə hər-hansısa formada yaxınlığı olan kəslərə icazə verilir və sən özün də o məclislərdə başının dəstəsiylə iştirak edə bilirsən, amma kasıb-kusub, yetim-yesirə bu qadağan olunur?\nOnsuz da ağır, əsəb və stresslə paralel yaşanan bu çətin günlərdə, dərdi üstünə dərd gəlmiş yaslı insanların faciəsi üzərində "təlxəklik" edərək özünə gülünc doğuran piar qazanmağın adı nədi? Yasın nə fərqi var ki? Əgər sən icazə vermirsənsə və ya iştirak etmirsənsə, o məclis, məclis olmur bəyəm? İnsan faciəsi üzərində şou düzəltməyin də bir bədəli olacaq yəqin ki”.\nUhanda COVID-19-la mübarizə aparmış tibbi heyət Azərbaycana yola düşüb - FOTO


Əli İnsanov Müsavata gəldi – MÜŞAVİRƏ BAŞ TUTDU-FOTO » www.AVROMEDIA.az\nTarix: 6-11-2019, 08:14\nBaxılıb: 3 278\nƏli İnsanov Müsavata gəldi – MÜŞAVİRƏ BAŞ TUTDU-FOTO\nBu dəqiqələrdə Müsavat Partiyasının qərargahında siyasi partiya liderlərinin və siyasətçilərin iştirakı ilə dəyirmi masa keçirilib.\nMusavat.com xəbər verir ki, Müsavat Partiyası başqanının təşəbbüsü ilə baş tutan tədbirin mediaya açıq olan hissəsində iştirakçılar media üçün tədbirlə bağlı məlumat veriblər.\nMusavat.com xəbər verir ki, tədbirdə Müsavat partiyası başqanı, habelə sabiq səhiyyə naziri Əli İnsanov, eks Müsavat başqanı İsa Qəmbər, AXP sədri Pənah Hüseyn, AXCP sədri Əli Kərimli, Turan İnformasiya Agentliyinin rəhbəri Mehman Əliyev, politoloq Hikmət Hacızadə iştirak edib.\nMüsavat başqanı Arif Hacılı çıxışında bildirib ki, bugünkü tədbir Azərbaycanda mövcüd ictimai-siyasi durum və bu vəziyyətdən çıxış yolları barədə siyasi partiya liderlərinin müzakirəsinə həsr olunub. Onun sözlərinə görə, Milli Şura təmsilçisi Cəmil Həsənli və Real Partiyasının rəhbəri İlqar Məmmədov ölkədə olmadıqları üçün bu tədbirə qatıla bilməsələr də, prosesə müsbət münasibət bildiriblər: “Yeni siyasi şərait yaranıb. Bu şərait ölıkədə dəyişikliklərin olacağından xəbər verir. Bu şəraitin Azərbaycan cəmiyyəti üçün ağrısız ötüşməsinə nail olmalıyıq. Bugünkü görüşdə bu məsələlər də müzakirə olunacaq. Bu, mətbuat konfransı deyil. Əlifba sırası ilə burda toplaşanlar çıxış edəcək, amma sual-cavab hissəsi olmayacaq. Mətbuat üçün açıq olan hissə bitəndən sonra jurnalistlər zalı tərk edəcək, toplantı bitəndən sonra onun yekunu barədə məlumat veriləcək”.\nSabiq səhiyyə naziri Əli İnsanov isə çıxışında bildirdi ki, ölkədə durum bərbaddır. Onun sözlərinə görə, ictimai-siyasi və diplomatik vəziyyət birgə müzakirəni labüd edir: “Bu, Azərbaycan xalqının sosial sifarişidir. Heç kəs nəyəsə nail olmaq üçün mübarizəyə girişməyib. Hər kəsin arzusu Azərbaycanın birliyinə nail olmaqdır. Tərkibin geniş olmasının əleyhinəyəm. Doğrudur, biz heç kəsi inkar etməyəcəyik. Belə geniş tərkibdə olanda ümumi qərara gəlmək mümkün deyil. Xalqın bu sifarişini diqqətə almalıyıq və bütöv xalqımız üçün istəyi həyata keçirməliyik. Mənim təklifim budur ki, mübarizə 4 mərhələdə aparılsın: öncə sərbəst toplaşma azadlığı uğrunda mübarizə aparaq. Bunu əldə edə bilsək, erkən prezident və parlament seçkiləri tələb edə bilərik. Ölkədəki ədalətsizliyi ədalətlə aradan qaldıracağıq və axıra qədər mübarizəmizi davam etdirəcəyik”.\nAXCP sədri Əli Kərimli çıxışında bildirdi ki, hakimiyyətin bu və ya digər sahədə islahat adı altında atdığı addımlar müxalifətin keçirdiyi aksiyaların nəticəsidir: “19 dekabr aksiyasından sonra hakimiyyətin sosial-iqtisadi islahatlar imitasiyası başlayıb. İndi də 19 oktyabr aksiyasından sonra siyasi islahat adı altında addımlar atırlar: qocalmış korrupsionerləri yeni nəsillə əvəz edirlər. Ölkədəki vəziyyət müxalifəti daha ciddi koordinasiya olunmağa sövq edir. Hökumətlə məsafəsi eyni olan qüvvələr bir araya gəlməlidir. Kiminlə hansı həddə qədər mümkünsə, o həddə qədər əməkdaşlıq edilməlidir. Müxalifətdaxili mübarizə qınanmalıdır. Kim nə qədər bacarırsa, hökumətlə o qədər mübarizə aparsın”.\nMilli Strateji Düşüncə Mərkəzinin rəhbəri İsa Qəmbər bildirdi ki, xalq ölkədə dəyişikllik etmək istəyir. Onun sözlərinə görə, hakimiyyət də imic dəyişmə istəyinə keçib: “Bu, Azərbaycanı növbəti dəfə biabır etmək baxımdan səciyyələndirilə bilər. Hakimiyyət imic dəyişməyə başlayıbsa, bu, cəmiyyət, demoratik düşərgə üçün imkanlar yaradacaq. Bunun üçün də mümkün yanaşmalardan biri odur ki, demokratik düşərgə toparlansın. Bu qərarlar cəmiyyət tərəfindən də daha böyük maraq və etimadla qarşılanacaq”.\n"Turan" İnformasiya Agentliyinin rəhbəri Mehman Əliyev bu tədbirdə jurnalist kimi iştirak etdiyini söylədi: “Bu formata fövqəladə vəziyyət kimi baxmaq lazım deyil. Uzun illərdir ki, bu müzakirə və mübadilə olub. Bugünkü toplantı Azərbaycandakı böhranlı durumla bağlıdır. Mən bu masada iştirak etməklə istədim ki, ölkədəki vəziyyəti dəyişmək üçün hansısa töhfə verim. Söz azadlığı, sərbəst toplaşma kimi dəyərlər bərqərar olmasa, böhranlı vəziyyətdən çıxa bilmərik”.\nPolitoloq Hikmət Hacızadə təklif etdi ki, bu tədbirin nəticəsi olaraq bir neçə bəyanat olsun. Onun sözlərinə görə, bu bəyanatların biri “yuxarılar”a göndərilməlidir: “Bu bəyanatda onlara deyilməlidir ki, “bəsdir”. İkincisi xalqa ünvanlanmalıdır: niyə biz susmuruq, dağılmırıq? Üçüncüsü, demokratlara edilməlidir. Söyüş məsələsi də var. Adətən liderlər bir-birini söymür. Sıravi adamlar bu davanı başlayırlar. Dava qızışır. Burada bir mexanizm tapılmalıdır. Qərbə mürqaciət olunmalıdır, deyilməlidir ki, “siz də kişi olun”. İqtidar nümayəndələri təzə ifadə tapıblar ki, yeni müxalifət olsun. Yeni müxalifət olmayacaq. Biz ona görə müxalifət olmamışıq ki, müxalifət olmaq istəmişik. Sadəcə mövcud durum dəyişməlidir. Jurnalistlərə demək istəyirəm ki, biz olmasaq, sizi də işdən çıxaracaqlar”.\nAzərbaycan Xalq Partiyasının sədri Pənah Hüseyn isə bildirdi ki, bu, ilin üçüncü mühüm siyasi hadisəsidir. Onun sözlərinə görə, bugünkü toplantının cari siyasətə, orta dönəmdə ümumi fəaliyyətə müsbət təsiri olacaq: “Vəziyyətdən çıxış yolu Azərbaycan cəmiyyətinin ictimai-siyasi fəallığının, standart fəallığının artmasıdır. Bugünkü tədbir buna xidmət etməlidir. Bunun üçün müzakirənin tərkibi genişlənməlidir. Bir-biri ilə dartışan, savaşan, hətta söyüşən, amma ölkədə dəyişiklik istəyən bütün qüvvələrin bir araya gəlməsinə nail olmaq lazımdır. Müxalifət sözündən imtina etmək lazımdırsa, ondan da imtina edək. Bizim qırmızı xəttimiz var. Azərbaycan hakimiyyəti 92-93-cü illəri tənqid edir. Bunu kənara qoymaq lazımdır. Eləcə də müxalifət daxilində qarşılıqlı ittihamlar var. Təklif edirəm ki, illi maraq və mənafeyimizə xidmət edən məsələlər ətrafında birləşək. Hansı məsələdə mümkündürsə, ortaq məxrəcə gələk. Bu istiqamətdə fəaliyyət və təşəbbüslər davam etməlidir”.


Böyük Britaniyanın iqtisadi xəbərləri Avropa bazarlarına təkan oldu - Finans.az\nBöyük Britaniyanın iqtisadi xəbərləri Avropa bazarlarına təkan oldu\n20 Noyabr, 2020 15:43\nBu gün Avropa bazarlarında Böyük Britaniyadakı pərakəndə satışa dair məlumatların təsirilə yüksəliş qeydə alınır.\n"Finans.az" xəbər verir ki, Böyük Britaniyanın “FTSE 100” indeksi 0,28 faiz artaraq 6.352,03 bəndə, Fransanın “CAC 40” indeksi 0,43 faiz artaraq 5.497,97 bəndə, Almaniyanın DAX indeksi 0,16 faiz artaraq 13.107,4 bəndə çatıb.\nQeyd edək ki, Böyük Britaniyada oktyabr ayında pərakəndə satışların həcminin əvvəlki aya nisbətən 1,2 faiz, illik hesabla 5,8 faiz artması fond bazarına müsbət təsir edib. Həmçinin “PSA Group” (“Pegeout – Citroen”) ilə FCA (“Fiat – Crysler Automobiles”) şirkətlərinin birləşəndən sonra yaradacaqları “Stellantis” şirkətinin listinqinə dair Niderland hökumətinin icazə verməsi, birləşmədən sonra buraxılacaq səhmlərin də Nyu-York Fond Birjasında (NYSE) satılacağı barədə xəbərlərin də müsbət təsiri var. Belə ki, “PSA Group”un səhmləri 0,6 faiz bahalaşıb.\nDigər tərəfdən, yeni koronavirus dərmanına dair xəbərlərin yaratdığı yüksək ovqatın artıq sönüklədiyi qeyd olunur. “CMC Markets”in eksperti Maykl Hyuson WSJ-ə bildirib: “Son bir həftə ərzində bir neçə peyvənd barədə xəbərlərin təəssüratı altında babat artıma şahid olsaq da, indi, deyəsən, bazarda daha çox qısamüddətli amillərə diqqət yetirməyə başlayıblar. Ona görə də tələbat zəifləyir”.\n3 Dekabr, 2020 10:34\nTürkiyə BTQ vasitəsi ilə Çinə ilk ixracına başlayır 3 Dekabr, 2020 15:52


Подробнее Рейтинг: 5 Просмотров: 1156\nПодробнее Рейтинг: 5 Просмотров: 1686\nПодробнее Рейтинг: 5 Просмотров: 3869\nПодробнее Рейтинг: 5 Просмотров: 1813\nПодробнее Рейтинг: 5 Просмотров: 3000\nƏhli-sünnə alimləri nəzərində bidətçi şəxsin hədislərinin hökmü\nBu məsələ ilə bağlı əhli-sünnə alimləri üç qrupa ayrılırlar:\n1) Bidətçinin hədisini mütləq şəkildə rədd edənlər\nПодробнее Рейтинг: 5 Просмотров: 1152\nƏhli-sünnə kitablarında İmam Hüseyn (ə) üçün ağlamağın fəziləti barədə mötəbər hədis varmı?\nHəmd aləmlərin Rəbbi olan Allaha məxsusdur, Onun salavat və salamı məxluqlarının ən xeyirlisi Muhəmmədə və ailəsinə olsun!\nBu yazı Peyğəmbərin (s) nəvəsi və reyhanəsi İmam Hüseyn ibn Əli ibn Əbu Talibə (ə) ağlamağın fəziləti barəsində əhli-sünnə mənbələrinə əsasən tərtib olunmuş araşdırmanın bəzi ixtisarlarla tərcüməsidir. Allah təvəkkül edirik!\nƏbu Bəkr bin Malik əl-Qətii Əhməd ibn Hənbəlin «Fəzail əs-səhabə» kitabının ziyadəsində (əlavəsində) rəvayət edir:\nПодробнее Рейтинг: 5 Просмотров: 4398\nŞiə mənbələrində "Uçan fil" hədisi (kiçik araşdırma)\nVəhhabilər şiələrə irad tutaraq yazırlar:\nПодробнее Рейтинг: 5 Просмотров: 3164\nÜmmətin arasındakı iki xəlifə səhih hədislərlə\n"Səhih Buxari"yə bir baxış\nƏhli-sünnətin Qur'ani-Kərimdən sonra hədis kitablarının arasında ən səhih saydıqları "Səhihi-Buxari" kitabına nəzər salmağımız zəruridir. Çünki bu kitabda nəql olunan hədislərin hamısını səhih bilirlər. Hansı ki, o hədislərin arasında Peyğəmbərin (s) mə'sumluğuna xələl yetirən bir sıra hədislər vardır.\nПодробнее Рейтинг: 5 Просмотров: 6203\nŞiə imamlarının şəxsən peyğəmbər tərəfindən təyin olunması\nİstər peyğəmbərimizin həyatı, istərsə də islam tarixi haqqında araşdırma edən hər bir insan, Rəsulu Əkrəmin (s. a. a) özündən sonra on iki imam təyin etdiyini və bunları adlarıyla birlikdə zikr etdiyini şübhəsiz ki, bilir.\nПодробнее Рейтинг: 5 Просмотров: 5319\nSələfilərin əsl siması\nПодробнее Рейтинг: 5 Просмотров: 3099\n"Mənim səhabələrim ulduzlar kimidir" - hədisinə cavab\nSual: "Mənim səhabələrim ulduzlar kimidir, onların hansına iqtida etsəniz, hidayət olarsınız"! hədisi doğrudurmu?\nПодробнее Рейтинг: 5 Просмотров: 2663\nPeygəmbərə sui-qəsd edənlər\n"Təbükdə Rəsulullaha sui-qəsd" hadisəsini hər halda eşitməyən yoxdur. Bu sui-qəsdçilərin kim olduğunu sünni alimləri söyləməkdən çəkinmişlər. Adlarını yazmaq əvəzinə "üzləri örtülü olduğundan görünmədilər" qeyd ediblər. Ancaq hadisəni nəql edən bütün sünni alimləri onların səhabə olduğunu qəbul ediblər. Görəsən üzü örtülü bir kimsənin səhabə olduğunu necə anlamışlar? Bunu anlaya bildikləri halda nə üçün o kəslərin kim olduğunu təsbit edə bilməmişlər?\nПодробнее Рейтинг: 5 Просмотров: 4643\nŞiəliyin tarixi əsasları\nƏhli beytin (əs) həqiqi ardıcıllarının təhqir olunmasına yönəldilmiş məqaləyə cavab\nПодробнее Рейтинг: 5 Просмотров: 7897\nImam Həsəni kim zəhərlədi?\nPeyğəmbər nəvəsinin zəhərlənməsi sırf Müaviyənin əmri ilə yerinə yetirilib!\nПодробнее Рейтинг: 5 Просмотров: 4528\nHafiz Əbu Nəim İsfahani Əhməd ibn Əbdullah, üləmayi-ə’zəm, mühəddis, böyük və dəyərli əhli-sünnət mühəqqiqlərindəndir. İbn Xəllaqan «Vifyətul-ə’yan» kitabında onu belə tərif etmişdir: «O, ən böyük etibarlı hafizlərdən və ən elmli mühəddislərdəndir. Onun on cildlik «Hiylətul-övliya» kitabı ən gözəl kitablardandır».\nПодробнее Рейтинг: 5 Просмотров: 11227\nƏhli-sünnət alimlərinin bir-birlərini təkfir etmələri\nSalam olsun haqqi eşidib ona tabe olanlara!\nПодробнее Рейтинг: 5 Просмотров: 3847\nƏhli-sünnə alimlərinin Əhlibeyt imamlarını təhqir etmələri\nİbn Hibban İmam Museyi Kazım (ə) haqda\nİmam Əbu Xatim (İbn Həbban – 354 H) özünün al-Thuqat kitabının 6-cı cildində İmam Cəfər Sadiqin tərcümei-halında yazır:\nПодробнее Рейтинг: 5 Просмотров: 5701